ועדת החינוך, התרבות והספורט, כנסת 25, פרוטוקול מספר 160, 2024-02-13 00:00

יוסף טייב: צוהריים טובים

יוסף טייב:  אני מתכבד לפתוח את ועדת החינוך, התרבות והספורט

יוסף טייב:  על סדר-היום: קידום פעילות יחידות הנוער ברשויות המקומיות

יוסף טייב:  אנחנו לקחנו כפרויקט את נושא חברה ונוער, את כל נושא הבלתי פורמלי

יוסף טייב:  ואני שמח שאתמול, בעקבות הדיון, השר סמוטריץ' הודיע שאכן לא יהיה קיצוץ

יוסף טייב:  אנחנו כמובן נעקוב שאכן לא יהיה קיצוץ, לא בתנועות הנוער, לא בארגוני הנוער, ולא בשנת שירות, וכן על זה הדרך

יוסף טייב:  כאחד שבא מהבלתי פורמלי, אין לי ספק שהבלתי פורמלי הוא אחד מהגורמים הראשונים במעלה שגורמים בסוף לצמצום פערים בחברה הישראלית

יוסף טייב:  העמקת החינוך נותנת בסוף מעורבות ואחריות חברתית של אותם תלמידים כלפי הקהילה

יוסף טייב:  אנחנו נצטרך למצוא את הדרך למצות ולהטיב עם אותם תלמידים ובסופו של דבר למצות את היכולות שלהם

יוסף טייב:       יש איזשהו רצון לקדם גם איזושהי חקיקה, והתחלתי לדבר עם סגן השרה לשעבר, חבר הכנסת לשעבר, מאיר יצחק הלוי

יוסף טייב:  ישנן גם השלכות תקציביות כלפי אותה הצעת חוק, ולכן אנחנו גם עובדים מאחורי הקלעים ברמה האוצרית

יוסף טייב:       בתחילת דבריי חשוב לי להגיד שמבחינתי נושא החינוך הבלתי פורמלי, "החינוך המעצים", כפי שאתה אוהב לקרוא לזה, הוא זה שיתווה לנו בסוף את הדרך ברמה החינוכית

יוסף טייב:  אנחנו רואים את זה כל הזמן

יוסף טייב:  אנחנו רואים את זה ביתר שאת בעקבות האירועים של ה-7 באוקטובר, ואת ההתגייסות המלאה של תנועות הנוער, ארגוני הנוער, מכינות

יוסף טייב:  אנחנו רואים שלכל נושא החינוך הבלתי פורמלי, מתחילתו ועד סופו, יש באמת תרומה ענקית למדינת ישראל

יוסף טייב:  יש פה משוב ענק, שלצערי אנחנו לא משתמשים בו מספיק ולא תומכים בו מספיק

יוסף טייב:  ולכן, אנחנו מתכנסים פה בוועדה כדי לראות את דרכי הפעולה כדי להביא בסוף לקידום פעילויות, וגם פעילות של יחידות נוער ברשויות המקומיות

יוסף טייב:       אלון, אני מציע שתפתח

יוסף טייב:  יצחק, אני אתן לך בהמשך כי אני רוצה גם להעלות את המצגת

יוסף טייב:  וכמובן גם משרד החינוך, וגם תודה

יוסף טייב:  אנחנו מאחלים גם הצלחה לגור על התפקיד החדש

יוסף טייב:  אנחנו מברכים את מועצת התלמידים על בואם ועל הקפדתם להגיע ולקחת חלק אינטגרלי, וכמובן את כל המשתתפים, מנהלי מחלקות נוער ברשויות המקומיות

יוסף טייב:        חבר הכנסת אלון שוסטר, בבקשה     

אלון שוסטר: תודה רבה

אלון שוסטר:  אני לא יודע איך טס לו הזמן

אלון שוסטר:  תאמינו לי שרק לפני זמן קצר מאוד הייתי יושב-ראש מועצת התלמידים, ואחר כך בשנת שירות, ואחר כך רכז החופש הגדול בקיבוץ ורכז חברתי בבית הספר

אלון שוסטר:  זה לא רק עולם מופלא, אלו החיים עצמם בעיניי

אלון שוסטר:       גם בחינוך הרשמי הפורמלי נעשות פעולות חיוניות להעצמה

אלון שוסטר:  הייתי עכשיו במפתן ארז בהרצליה

אלון שוסטר:  אלו מעשה קודש יום יומיים גם כשהולכים לבתי הספר ולמוסדות החינוך הפורמליים, בוודאי קל וחומר כאשר מגיעים אל המעבר, וכאשר נותנים הזדמנות

אלון שוסטר:  אני חושב שלזה חברי מאיר מכוון

אלון שוסטר:  אני מעדיף לקרוא לחינוך הזה "החינוך החברתי", החינוך הבלתי פורמלי, הוא זירה שבה המסוגלים ממילא בתחומים אינטלקטואלים יכולים לגלות את עצמם ולתרום מעצמם בתחומים נוספים, אבל לא פחות מזה, לגבי מי שיותר חלש בתחומים אחרים או פחות בולט - תפקידנו לזהות לו את נקודות החוזקה שלו עצמו, שלא תמיד הוא מכיר

אלון שוסטר:  אני מוקיר עד מאוד את המחויבות שלך

אלון שוסטר:  באת מאותם מקומות בדיוק

אלון שוסטר:  אני מקווה שביחד נעשה זאת, ולא רק עם החברים הפורמליים בוועדה

אלון שוסטר:  אני איתכם לכל אורך הדרך

אלון שוסטר:  החוק הזה צריך להתקדם

אלון שוסטר:  אני צריך לרוץ לוועדת הכלכלה

אלון שוסטר:  תודה רבה

יוסף טייב:   תודה רבה

יוסף טייב:      חברת הכנסת אימאן ח'טיב יאסין, בבקשה

אימאן ח'טיב יאסין: צוהריים טובים לכולם

אימאן ח'טיב יאסין:  מאיר, שלום

אימאן ח'טיב יאסין:  אני שמחה לראות אותך ממשיך באותו קו בו התחלת אז

אימאן ח'טיב יאסין:  אני רק רוצה להדגיש את החשיבות של החינוך, שאני קוראת לו "החינוך המשלים", ואת החשיבות שבהשקעה בנוער, שהוא עתיד הקרוב של החברה

אימאן ח'טיב יאסין:  זה דבר מאוד מאוד מאוד חשוב

אימאן ח'טיב יאסין:  זה פותח אופקים ודלתות רחבות בפני הילדים שלנו כך שהם יהיו אזרחים יוזמים, אחראים, פעילים, למען עצמם ולמען החברה

אימאן ח'טיב יאסין:  אני לא רוצה להאריך בדברים שלי, אבל הדבר הזה הוא נחוץ

אימאן ח'טיב יאסין:  היה נחוץ לעשות אותו כבר מזמן

אימאן ח'טיב יאסין:       במקום הזה אני רוצה להתריע על הקיצוץ שיקרה במערכת החינוך הערבית ועל ההשפעה שלו גם על הנושא הזה

אימאן ח'טיב יאסין:  אנחנו במצב מאוד מאוד קשה, וצריך דווקא לתגבר ולא לקצץ

יוסף טייב: דיברנו על זה אתמול גם כן, וגם על זה יש מסקנות של הוועדה שבהן אנחנו קוראים לעצור את הקיצוצים גם בתוכנית 555

אימאן ח'טיב יאסין: תודה

אימאן ח'טיב יאסין:  תסלחו לי, אני חייבת לצאת

יוסף טייב:   בסדר גמור

יוסף טייב:       אורי, ממועצת התלמידים, בבקשה

אורי סקולניק: שלום

אורי סקולניק:  אני אורי סקולניק, נציג מועצת התלמידים הארצית ויושב-ראש מועצת הנוער של גוש עציון

אורי סקולניק:  באופן אישי, החינוך הבלתי פורמלי וכל מחלקות הנוער, מאוד עזרו לי והצילו אותי מהמון חוויות וקשיים שעברתי

אורי סקולניק:  עצם העשייה והיציאה והדברים שעשינו, עזרו לי לעבור את זה ולא להידרדר למקומות מסוכנים, לא להסתובב עם נוער בסיכון

אורי סקולניק:  זה דבר שמאוד מאוד עוזר לכל בני הנוער

אורי סקולניק:  בסופו של דבר, מחלקות הנוער הן אולי אחד הדברים הכי חשובים עבור הנוער

אורי סקולניק:  קיבלתי שם דברים שהם הרבה יותר, והרבה יותר כלים ממה שקיבלתי בכל החינוך הפורמלי

אורי סקולניק:  אפשר לראות את כל החינוך הבלתי פורמלי ומה הוא עשה גם בזמן הקורונה וגם בזמן המלחמה כשהנוער פשוט יצא

אורי סקולניק:  הוא עזר במעונות, שמרטפיות, מילוי שקי חול לעמדות צה"ליות, חלוקות אוכל לנזקקים, למשפחות מפונים, לחיילים

אורי סקולניק:  הם עשו המון המון המון דברים ויצאו ותרמו

אורי סקולניק:  הם גם עבדו בכל מיני מכולות וסופרים והחליפו עובדים

אורי סקולניק:  בסופו של דבר, מחלקות נוער הן אלו שמסייעות לנו לשמור על כל החוסן הנפשי שלנו ושל כל בני נוער

אורי סקולניק:       כדי שכל הדבר הזה יוכל להמשיך לעבוד, צריך לקבל משאבים בלתי תלויים

אורי סקולניק:  לדוגמא, לקבל תקן למנחה מועצות נוער, תקן לאחראי צה"ל, תקני כוח אדם באופן כללי, רכז מנהיגות, רכז הנהגה לצה"ל, רכז התנדבות, תקן למנחי פרויקטים

אורי סקולניק:  זה צריך להיעשות בצורה סדורה

אורי סקולניק:  שוב, משאבים בלתי תלויים לדברים שממש ממש נצרכים כמו קניית ציוד למרחבי נוער, לכל מועדוניות הנוער, כדי שהנוער יוכל לעשות משהו עם הזמן הפנוי שלו במקום לעשן, לשתות או לעשות דברים נוראים

אורי סקולניק:  זה הדבר שהוא הכי הכי הכי חשוב לנוער בסוף

אורי סקולניק:  רק כך נוכל לשמור על הנוער שלנו ולעשות דברים טובים יותר

אורי סקולניק:       על פי הנתונים, המדינה משקיעה 24 שקלים בשנה בבן נוער, וזה הזוי, זה בלתי נתפס, זה כלום

אורי סקולניק:  אי-אפשר לעשות עם זה משהו

אורי סקולניק:  בסופו של דבר, אנחנו צריכים עוד תקציבים ותקנים ומשאבים בלתי תלויים

אורי סקולניק:  תודה

יוסף טייב:   תודה רבה

יוסף טייב:       האם מאור בניטה, איגוד מנהלי מחלקות חינוך, בזום? הוא לא נמצא בזום

יוסף טייב:       יוסי גמליאל מבית שמש, בבקשה

יוסי גמליאל: שלום לכולם

יוסי גמליאל:  ראשית, נמצאת כאן נציגות גדולה של איגוד מנהלי מחלקות הנוער ברשויות

יוסי גמליאל:  ישר כוח גדול וענק, וברוך השם, על הוועדה הזו

יוסי גמליאל:  אנחנו מדברים על כך כבר תקופה

יוסי גמליאל:  מעז יצא מתוק

יוסי גמליאל:  כמו שאמר קודמי, ראינו את הנוער שלנו בקורונה ובתקופה הזו

יוסי גמליאל:  ראינו את העשייה, את ההתנדבויות, ואת כל ההשקעה של בני הנוער, ואיזה נוער מדהים יש לנו

יוסי גמליאל:  אנחנו נמצאים היום במצב שכל בן נוער זקוק שיהיה מולו מבוגר משמעותי, ושיהיה לו עם מי לדבר לפני שאנחנו מורידים אותו למצבי סיכון, וכל השמות היפים

יוסי גמליאל:  היום הוא הזמן לקדם את הרפורמה עליה עבד ידידנו היקר מאיר יצחק הלוי כדי לתת תקנים וכוח אדם לבני הנוער, כך שיהיה להם לאן לפנות, שיהיה להם מבוגר המשמעותי

יוסי גמליאל:       אני רוצה לתת דוגמה אחת פשוטה

יוסי גמליאל:  תלמיד נמצא בבית ספר מהשעה שמונה ועד ארבע, ובזמן הזה יש לו מורים, פסיכולוגים, יועצים, מנהל בית ספר

יוסי גמליאל:  אבל מהשעה ארבע ועד השעה שמונה בבוקר אין לו כלום

יוסי גמליאל:  יש לו תקן אחד שקוראים לו "מנהל מחלקת נוער" , אבל לא בטוח שהוא מכיר אותו

יוסי גמליאל:  הוא פוגש את שאר האנשים בדרך רק אם הוא נפל, לצערנו, למקרה סיכוי וכד'

יוסי גמליאל:       אני חושב שהרפורמה שמובאת היום כאן לשולחן לצורך הדיון היא משמעותית ביותר כדי לקדם את העשייה המשמעותית של בני הנוער שלנו

יוסי גמליאל:  זו גם ההמלצה שלנו, בעזרת השם

יוסי גמליאל:  ואין ספק שאם נשקיע היום, נוכל לצמצם בעתיד הוצאות רבות רבות של נוער בסיכוי

יוסף טייב: האם אתה יכול להצביע על חוסרים?     

יוסי גמליאל: הדובר שקדם לי דיבר על תקנים, אבל החוסר הוא ברור

יוסי גמליאל:  בכיתה יש 30 תלמידים ויש להם מורה, אבל בשעה ארבע בצוהריים כבר אין להם כלום

יוסי גמליאל:  אנחנו מבינים שלא נצליח להביא תקן לאחר הצוהריים ל- 30 תלמידים, אבל שיהיה לפחות מישהו שהנוער יוכל לפנות אליו ושיהיו תקנים

יוסי גמליאל:  למיטב ידיעתי, ברפורמה מדובר על מפתח ושיהיה מדריך ל-500 ורכז אחד ל-1,000 בני נוער

יוסי גמליאל:  כמובן שאותו מדריך ורכז נוער בונים תוכניות משמעותיות יותר

יוסי גמליאל:  אנחנו רואים שהנוער שלנו מחכה לזה ורוצה את זה

יוסי גמליאל:  אנחנו משקיעים בהם מיליונים בתוכניות בסיכוי כשזה לא מגיע

יוסי גמליאל:  תודה

יוסף טייב:   תודה רבה

אורטל חדד: שלום וצוהריים טובים

אורטל חדד:  אורטל חדד, יושבת-ראש איגוד מנהלי מחלקות הנוער ברשויות המקומיות, ומנהלת מחלקת הנוער בקריית ביאליק

אורטל חדד:       אנחנו יושבים כאן מסביב לשולחן המכובד הזה בדיון שמבחינתנו הוא דיון היסטורי

אורטל חדד:  כבוד היושב-ראש, אנחנו חיכינו וציפינו לו

אורטל חדד:  תודה על היום, ותודה על היוזמה של מאיר יצחק הלוי היקר על קידום החוק

אורטל חדד:  המשימה התחילה, אבל עדיין לא הושלמה עד הסוף

אורטל חדד:  כידוע לכם, במחלקות הנוער יש קונצנזוס

אורטל חדד:  אנחנו בכל הרשויות, בכל המגזרים, אנחנו חוצי מגזרים, ולכן הפעילות שלנו שייכת לכולם ונוגעת בכולם

אורטל חדד:  
 בני הנוער במדינת ישראל צריכים לקבל חינוך בלתי פורמלי

אורטל חדד:  הם רק צריכים לבחור באיזו פעילות הם יהיו אחר הצוהריים, לא האם הם יהיו בפעילות אחר הצהריים

אורטל חדד:  הם צריכים להגיד: האם אני בגלישת גלים, האם אני בתנועת נוער, האם אני בשבת ארגון של בני עקיבא או בצופים או ב"אחריי"

אורטל חדד:  אבל הם צריכים לקבל ולבחור מתוך הפעילויות

אורטל חדד:  בנוסף, הם צריכים מבוגרים משמעותיים שיסתכלו להם בעיניים

אורטל חדד:  המבוגרים המשמעותיים, המדריכים, הרכזים, צריכים לקבל כלים ותמיכה מהמדינה

אורטל חדד:  ככל שהמדינה תשכיל ותשקיע בחינוך הבלתי פורמלי ובמחלקות הנוער ברשויות המקומיות, כך המדינה תשקיע פחות כסף ופחות משאבים ביום שאחרי, ובכל מה שקשור בטיפול בהם

אורטל חדד:  זאת אומרת, בכל שקל שהמדינה שמה בחינוך הבלתי פורמלי, היא חוסכת אחר כך המון המון המון - פי ארבעה יותר

אורטל חדד:       חשוב לזכור מה הם התחומים עליהם אנחנו אמונים

אורטל חדד:  אנחנו אמונים על הכנה לשירות משמעותי, אנחנו אמונים על מנהיגות הנוער, מנהיגות ייצוגית ומנהיגות נבחרת, כמו למשל, מועצות התלמידים והנוער

אורטל חדד:  אנחנו אחראים ואמונים גם על תחום המעורבות החברתית ועל תחום ההתנדבות, גם בשגרה וגם בחירום, וגם על פנאי איכותי

אורטל חדד:  "פנאי" היא לא מילה גסה

אורטל חדד:  פנאי לנוער זה דבר שהוא חשוב

אורטל חדד:  בן נוער עסוק לא מעסיק

אורטל חדד:       ולכן, אני קוראת לוועדה היום לאמץ את השלמת החוק

אורטל חדד:  זה מעולה שכל אחד מאיתנו כאן הוא בתקן, ותודה לכל הקודמים בתפקיד שעשו את העבודה הקשה

אורטל חדד:  זו זכות להיות כאן, זו זכות לקום בבוקר ולעסוק בזה

אורטל חדד:  עכשיו אנחנו גם צריכים צוותים

אורטל חדד:  יש מחלקות נוער ויש גם אגפי נוער שיש בהם 30 ו-40 עובדים, ויש מחלקות נוער ברשויות המקומיות שבהן יש מנהל בלבד, או מנהל ועובד

אורטל חדד:  זה לא צריך להיות תלוי ראש רשות, זה לא צריך להיות תלוי ברצון של ראש רשות או ביכולותיו

אורטל חדד:  לפעמים הם רוצים אבל הם לא יכולים

אורטל חדד:  ולכן, בואו עכשיו נצמצם פערים, בואו נשקיע בחינוך השלם, בחינוך המעצים

אורטל חדד:  ואם נעשה זאת, אנחנו נחסוך אחר כך

אורטל חדד:  יש לנו שותפים טובים ואמיתיים לדרך, וגם תנועות וארגוני הנוער

אורטל חדד:  הם פונים יום-יום ושעה-שעה למחלקות הנוער ברשויות המקומיות, ואנחנו באמת צריכים צוותים, תקנים, תקציבים, כדי לעשות עבודה טובה יותר

אורטל חדד:  תודה

יוסף טייב:   תודה רבה

יוסף טייב:       מוחמד, מנהל מחלקת הנוער בטמרה, בבקשה

מוחמד אבו אלהיג'א:   צוהרים טובים, אדוני היושב-ראש, ולאזרחי מדינת ישראל ולבני הנוער שצופים בנו

מוחמד אבו אלהיג'א:  אני רוצה דווקא להתחיל מהכתוב במשנה: כל המקיים נפש אחת, מעלים עליו קיים עולם מלא

מוחמד אבו אלהיג'א:  זה כתוב גם בקוראן: (אומר דברים בשפה הערבית)

מוחמד אבו אלהיג'א:       אני רוצה להגיד שזה בדיוק החינוך הבלתי פורמלי

מוחמד אבו אלהיג'א:  החינוך הבלתי פורמלי הוא החינוך היחיד שבו אנחנו יכולים להשתמש כדי למנוע מילד בטמרה לקחת סכין ולצאת לרחוב ברמדאן הקרוב

מוחמד אבו אלהיג'א:  החינוך הבלתי פורמלי יכול לתת מסגרת לילד בבית שמש או במאחזים, בהתנחלויות

מוחמד אבו אלהיג'א:  החינוך הבלתי פורמלי הוא הדבר היחיד שיכול לחבר בין כל הקשת הישראלית

מוחמד אבו אלהיג'א:  לכן, אנחנו ממש שמחים על זה שהוזמנו לוועדה הזו, ורוצים להודות למאיר ולצוות משרד החינוך על ההובלה, וגם כמובן להדר בשלטון המקומי

מוחמד אבו אלהיג'א:  זוהי זעקה מהשטח

מוחמד אבו אלהיג'א:       הולכים לקצץ דווקא בחברה הערבית 15% מכל התקציב הרוחבי, וגם מהחלטת הממשלה 550, וגם מ-549 למיגור הפשיעה והאלימות בחברה הערבית

מוחמד אבו אלהיג'א:  תשקיעו בחינוך הבלתי פורמלי

מוחמד אבו אלהיג'א:  הכתובת של מדינת ישראל הן מחלקות הנוער

מוחמד אבו אלהיג'א:  אנחנו החיילים שלכם בשטח

מוחמד אבו אלהיג'א:  תאמינו ותשקיעו בנו

מוחמד אבו אלהיג'א:  תודה

יוסף טייב:   תודה רבה

יוסף טייב:       חבר הכנסת לשעבר מאיר יצחק הלוי, בבקשה

מאיר יצחק הלוי:   אדוני היושב-ראש, ראשית, תודה רבה על הזימון

מאיר יצחק הלוי:  יקירי אלון, לפני שאתה הולך, אני רוצה להגיד לך תודה רבה על התמיכה

מאיר יצחק הלוי:  אלון ואני מכירים הרבה מאוד שנים עת שימשנו שנינו כראשי רשויות

מאיר יצחק הלוי:  אני יודע שהנושא עליו אנחנו מדברים הוא בנפשו

מאיר יצחק הלוי:  תודה, ואני בטוח שנקבל אותך כרוח תומכת מאחור

מאיר יצחק הלוי:       אני רוצה לנצל כמובן את ההזדמנות ולאחל לגור הצלחה גדולה במשימה, לדעתי, המרגשת ביותר שיש במערכת

מאיר יצחק הלוי:       				(מחיאות כפיים)     אני מודה שאני אחרון האובייקטיביים, אבל אין משימה יותר מאתגרת מהמשימה שאתה הולך לקבל

מאיר יצחק הלוי:       אני רוצה לנצל את ההזדמנות ולהגיד פה תודה

מאיר יצחק הלוי:  ברשותכם, אני רוצה להגיד תודה לאיתן טימן, שליווה אותנו לכל אורך הדרך כשהייתי במשרד

מאיר יצחק הלוי:  אני חושב שהוא היה ציר מרכזי

מאיר יצחק הלוי:  וגם לעו"ד סיון, שהיתה העוזרת הפרלמנטרית שלי

מאיר יצחק הלוי:  יש כאן את יעל, ועוד הרבה מאוד אנשים טובים שהיו שותפים לדרך

מאיר יצחק הלוי:       רקע אישי

מאיר יצחק הלוי:  נדמה לי שאני מדריך הנוער הכי ותיק במדינת ישראל

מאיר יצחק הלוי:  את חיי כמדריך נוער, כעובד חבורות רחוב, התחלתי בנובמבר 1974

מאיר יצחק הלוי:  מפה כל אחד יעשה את החשבון ויבין שיש פז"ם ארוך

מאיר יצחק הלוי:  מאז ועד היום, לא חדלתי, ואפילו לא לרגע אחד, מלשמש כמדריך, כמנחה, מתכלל, מנטור, וכל מה שנמצא תחת המסגרת הזו

מאיר יצחק הלוי:  התחלתי כעובד חבורות רחוב בשכונת מחנה יהודה בירושלים, וסיימתי כסגן שרת החינוך - לא רחוק ממחנה יהודה בירושלים

מאיר יצחק הלוי:  התווך הזה צבר הרבה מאוד חוויות, שהפכו להיות הרבה מאוד ניסיון

מאיר יצחק הלוי:  הן הוציאו ממני הרבה מאוד מסקנות ותובנות

מאיר יצחק הלוי:  כשהגעתי למשרד, ביקשתי מהשרה להתמקד רק בנושא הזה, ולראות איך אנחנו נוגעים בדור ההמשך שלנו, שהוא פניה העתידיים של החברה במדינת ישראל

מאיר יצחק הלוי:       אני הגעתי לכמה תובנות מאוד מאוד ברורות: התובנה הראשונה אומרת שבכל ילדה וילד במדינת ישראל, טמונות עוצמות וחוזקות שעלינו לדעת להוציא אותן מהם, ולהנגיש אותן למוקדים שבהם הילדים יחוו חוויה של ילדים מצטיינים וחוויה של אושר ועונג

מאיר יצחק הלוי:  אני מאמין באמונה שלמה שכמו שאהבה מביאה אהבה, גם הצלחה מביאה הצלחה

מאיר יצחק הלוי:  ואם אנחנו יודעים שבכל ילדה וילד מסתתרות עוצמות, חובתנו כקהילה מחנכת, שמתחילה בהורים ונגמרת בראש העיר, להוציא את העוצמות הללו

מאיר יצחק הלוי:  אתם מכירים את האמירות כמו "לא ייצא ממנו דבר", "חבל על הזמן", "אין מה להשקיע בו"

מאיר יצחק הלוי:  אלו אמירות שצריכות להיעלם מהרפרטואר של סגלי החינוך באשר הם, ופשוט לא הוריד אותן

מאיר יצחק הלוי:       אני אומר את הדברים מתוך חוויותיי ומניסיון החיים שלי

מאיר יצחק הלוי:  לא הבאתי לכאן אף ספר

מאיר יצחק הלוי:  לא הבאתי את הווארד גרדנר, ולא את פיאז'ה, ולא את אדלר ולא את זוננשיין, אני מביא את ניסיון החיים שלי

מאיר יצחק הלוי:  מניסיון חיי אני יכול להגיד לכם בוודאות מלאה שבכל ילדה וילד טמונות חוזקות, וחובתנו להוציא אתן ולהנגיש אותן למוקדי השמה שבהם הם יחוו את החוויה הזו

מאיר יצחק הלוי:       לגבי השאלה של השם - הגיע הזמן לעשות סדר עם העניין

מאיר יצחק הלוי:  יש חינוך בלתי פורמלי, חינוך בית ספרי, חינוך משלים, חינוך מעצים

מאיר יצחק הלוי:  תגמרו את זה

מאיר יצחק הלוי:  אני חשבתי שההעצמה היא הדבר הנכון ביותר כי זה עוצמות של ילדים, שאנחנו לא תמיד משכילים להוציא אותן מהם

מאיר יצחק הלוי:       אני יכול להגיד שהוכח בכל מחקר שככל שהילד יותר מועצם, דהיינו, אם הוא קומונר בבני עקיבא, שחקן כדורגל, רקדן, מתנדב במד"א או בכנפיים של קרמבו ובמנהיגות צעירה, בהכנה לצה"ל, אז בכל ילד כזה אנחנו מגלים גם הישגים לימודיים

מאיר יצחק הלוי:  לכן, אני פונה לכל המוטרדים

מאיר יצחק הלוי:  יש במערכות שלנו מוטרדים מכך שאם ילד יהיה בפעילות, שנגדיר אותה פעילות מעצימה, חלילה ייפגעו לימודיו

מאיר יצחק הלוי:  לא, ההיפך

מאיר יצחק הלוי:  כאמור, הצלחה מביאה הצלחה

מאיר יצחק הלוי:  ולכן, צריך לעודד את העניין הזה

מאיר יצחק הלוי:       אחד הנתונים העצובים, אדוני היושב ראש, חבריי חברי הכנסת, מראים שפחות מ-30% מילדי מדינת ישראל משתתפים בפעילות מעצימה

מאיר יצחק הלוי:  במגזר הערבי פחות מ-5%

מאיר יצחק הלוי:  אנחנו עמלנו על תוכנית

מאיר יצחק הלוי:  הבאתי 48 שנות ניסיון לשנה שכיהנתי כסגן שרת החינוך

מאיר יצחק הלוי:  לטעמי, היא היתה קצרה מדי

מאיר יצחק הלוי:  אם היתה לי עוד שנה, הייתי יכול להעביר את זה

מאיר יצחק הלוי:  התוכנית מביאה את סך כול הניסיון, והיא שואפת להגיע לכך שבטווח של חמש שנים נגיע ל-80% מילדנו שמשתתפים בפעילות מעצימה

מאיר יצחק הלוי:  כבר הגדרתי בפעילות מעצימה

מאיר יצחק הלוי:  אמרתי שזה כל מה שנותן לילד את תחושת העוצמות

מאיר יצחק הלוי:  בואו ננטר ילד עם אינטליגנציה מוטורית מפותחת, ונוביל אותו להיות שחקן כדורסל, שחקן כדורגל, או דברים אחרים

מאיר יצחק הלוי:  בואו נשים ילד בעל אינטליגנציה מנהיגותית ב"אחריי", וכן הלאה וכן הלאה

מאיר יצחק הלוי:  ולכל ילד יש

מאיר יצחק הלוי:  הווארד גרדנר מדבר על אינטליגנציות מרובות

מאיר יצחק הלוי:  אני שולח את מי שלא קרא את הספר לקרוא את הספר, ולהבין שלכל ילד יש את הפוטנציאל שלו

מאיר יצחק הלוי:       ולכן, כשישבנו על המדוכה, בנינו ארבעה שולחנות, וכל שולחן עסק

מאיר יצחק הלוי:  כשאני אומר "עסק", אז זה כל הגלריה: אקדמאים, תלמידים, הורים, מחנכים, אנשי מינהל, חברה ונוער

מאיר יצחק הלוי:  כולם בלי יוצא מן הכלל סביב ארבעה נושאים

מאיר יצחק הלוי:  הצלחה תהיה רק אם יהיה שיתוף פעולה מלא

מאיר יצחק הלוי:  דרך אגב, למדתי

מאיר יצחק הלוי:  גם כשהוצאתי את תוכנית "עיר ללא אלימות" לאוויר העולם, היא הצליחה במקומות בהם היו שיתופי פעולה

מאיר יצחק הלוי:  האגו היה בצד וכולם מסתערים על המשימה

מאיר יצחק הלוי:       אני אומר ממש טלגרפית על מה התוכנית מדברת כדי לאפשר פה המשך דיון

מאיר יצחק הלוי:  הדבר הראשון לקחת חוק שקיים

מאיר יצחק הלוי:  קיים חוק

מאיר יצחק הלוי:  את החוק חוקק גדעון סער בזמנו

מאיר יצחק הלוי:  הוא נקרא: חוק הנוער ברשויות המקומיות

מאיר יצחק הלוי:  אמרנו שהוא נכון אלא שיש להרחיב אותו

מאיר יצחק הלוי:  אם החוק מדבר היום על כשני תקנים פלוס, בואו נהפוך את העסק הזה למשהו הרבה יותר משמעותי, ובואו נטיל, בן היתר, על הרשות המקומית, את האחריות לכך, אבל ניתן לה גם משאבים

מאיר יצחק הלוי:  עשינו עבודה שנה שלמה על העניין הזה ושאלנו איך לוקחים את הרשויות

מאיר יצחק הלוי:  דרך אגב, דיברנו, אדוני היושב ראש, בשלב הראשון על אשכולות 1 - 7, בחלוקה דיפרנציאלית

מאיר יצחק הלוי:  הגורמים הכלכליים והאחרים ישבו לתכנן את הדברים, ויצא מצב שבו פרסנו את סך כול הצרכים, בעיקר, בעיקר, בכוח אדם של מדריכים, רכזי התנדבות, והמשרות הנוספות שכבר קיימות כמו ראשי מינהל נוער ביישובים

מאיר יצחק הלוי:  הגענו לסכום

מאיר יצחק הלוי:  רק בשביל הפיקנטריה, הוא דיבר על משהו בסדר גודל של כ- 200 מיליון שקל

מאיר יצחק הלוי:      אדוני, חשוב שגם נדגיש שתקציב הפעילות של מינהל חברה ונוער הוא פחות מ-1% מתקציב הפעילות של משרד החינוך

מאיר יצחק הלוי:  זה מלמד על מה שנאמר פה, ש-24 שקל לשנה מקבל ילד במדינת ישראל לחינוך המעצים

מאיר יצחק הלוי:  זה פשוט בלתי נסבל

מאיר יצחק הלוי:  ולכן, 200 מיליון שקל

מאיר יצחק הלוי:  אני זוכר שישבתי בזמנו גם עם שר האוצר דאז, אביגדור ליברמן, וישבתי עם השרה יפעת שאשא ביטון

מאיר יצחק הלוי:  ההתחבטות שהיתה היא האם זה יהיה כסף תוספתי או כסף שמתעדפים אותו מהמשרד - זה היה הדיון

מאיר יצחק הלוי:  ההחלטה של כל הנושא עברה את הנהלת משרד החינוך, וגם את זה חשוב שנדע, בפרוטוקול מסודר

מאיר יצחק הלוי:  הוא נמצא ברשומות

מאיר יצחק הלוי:  לא צריך לנבור, הוא קיים

מאיר יצחק הלוי:       אם כך, הדבר הראשון שעשינו הוא שלקחנו את החוק

מאיר יצחק הלוי:  יש תזכיר חוק שעבר

מאיר יצחק הלוי:  אדוני היושב ראש, עבר את הגורמים המשפטיים במשרד החינוך, עבר את הגורמים המשפטיים במשרד המשפטים, עבר את הגורמים המשפטיים בשלטון המקומי

מאיר יצחק הלוי:  דרך אגב, הם היו בשיתוף פעולה מלא עם מנהלי מחלקות הנוער, עם ארגוני ההורים, ארגוני התלמידים, ועם כל גורם – כולם, בלי יוצא מן הכלל - מתוך אמונה שלי שאי- אפשר לעבוד בלי לשתף פעולה עם כל הגורמים

מאיר יצחק הלוי:  זהו שולחן אחד שאותו הכנו, והוא ערוך ומוכן

מאיר יצחק הלוי:  אני אגיד דיינו לדיון הזה, אם תתקבל החלטה שלך, אדוני היושב ראש, שמקדמים את החוק

מאיר יצחק הלוי:  הוא ערוך ומוכן

מאיר יצחק הלוי:  הינה, הוא ארוז לכם באריזת מתנה עם נייר צלופן בכל צבע שתרצו

מאיר יצחק הלוי:  הוא קיים, נמצא

מאיר יצחק הלוי:  צריך רק להתניע אותו קדימה

מאיר יצחק הלוי:       הדבר השני, והוא הדבר שהיה עבורי הכי מורכב כסגן שרה, זה להגיד לבתי הספר שאנחנו קצת מזיזים את הגבינה

מאיר יצחק הלוי:  אמרנו: בואו נראה

מאיר יצחק הלוי:  בסוף בית הספר הוא כור ההיתוך שאליו מגיעים 98% מילדי מדינת ישראל

מאיר יצחק הלוי:  אם בית הספר מודד את עצמו, לא רק במדידה ההישגית או במדידות נוספות, ויש, אני מכיר את הכול, אבל אני לא רוצה להיכנס לזה, אז יש עוד מדד אחד ששואל מהו אחוז הילדים המשתתפים בפעילות מעצימה

מאיר יצחק הלוי:  אם האחוז הוא 30% - 35%, בואו נשאף יחד עם רכז החינוך החברתי

מאיר יצחק הלוי:  והבאנו הצעה איך מתגמלים את הרכז החינוך החברתי והופכים אותו להיות המשרה הכי חשובה שיש

מאיר יצחק הלוי:  אבל הוא גם נמדד על זה

מאיר יצחק הלוי:  אם אתה רוצה היום לקבל תמיכה מהמשרד, והמשרד היום נותן כספים לבתי ספר על הצטיינות כזו או אחרת, אז תן את זה, בין היתר, גם על אחוז הילדים שמשתתפים בפעילות

מאיר יצחק הלוי:  זה לא היה קל, אבל בסוף המנהל או המפקח או מנהל המחוז, הבינו שמאמן הכדורגל, מנהלת המרכז המוזיקה, רכזת כנפיים של קרמבו, קומונרית בבני עקיבא, רכז הצופים, הם משאב לבית הספר ולא מטרד

מאיר יצחק הלוי:  ולכן, צריך, כמטפורה, להסיר את הגדרות ולהגיד למחנכים: הינה, המשאבים שלכם

מאיר יצחק הלוי:  בואו, תביאו אותם לילדים כדי שהם יוכלו לבצע את אותה פעולת העצמה עליה אנחנו מדברים

מאיר יצחק הלוי:       דרך אגב, זה קיים

מאיר יצחק הלוי:  שלא נתבלבל, לא צריך להמציא כלום

מאיר יצחק הלוי:  קבוצות הכדורגל, הכדורסל והשחייה נמצאות, וגם הקונסרבטוריון נמצא, וכל המשאבים קיימים

מאיר יצחק הלוי:  החוכמה היא רק לראות איך אנחנו מנגישים אותם בעבודה משותפת ובלי משחקים של אגו ומחיצות

מאיר יצחק הלוי:       הדבר השלישי, והוא דבר שאני עומל עליו קשה מאוד, הוא להחזיר חזרה "עטרה ליושנה", מה שנקרא, את תפקיד מדריך הנוער

מאיר יצחק הלוי:  יש כאלה שאומרים שמדריך הנוער זה לא שם טוב, ואני אומר בואו נחליף את השם

מאיר יצחק הלוי:  אם הבעיה שלנו היא שמות, חינוך מעצים, חינוך אחר -  דיינו, אני מקווה שאלו יהיו הבעיות שלנו

מאיר יצחק הלוי:  אני אומר שצריך לקחת תפקיד

מאיר יצחק הלוי:  דרך אגב, אני מדריך נוער

מאיר יצחק הלוי:  אני סיימתי בבית מדרש לעובדים חינוכיים סוציאליים במגמת הדרכת נוער, כשזו היתה משרה אקוויוולנטית למורה: דירוג עובדי הוראה - מדריך נוער

מאיר יצחק הלוי:  כתוב, אני לא ממציא כלום

מאיר יצחק הלוי:  היו בזמני 8,000 מדריכי נוער

מאיר יצחק הלוי:  אני הייתי חבר מזכירות הארצית של עובדי החינוך המשלים

מאיר יצחק הלוי:  היה גם משלים, כן? זה היה

מאיר יצחק הלוי:  צריך פשוט להחזיר את זה, אבל להחזיר את זה כפרופסור אקדמית גבוהה

מאיר יצחק הלוי:  לא כזה דרדל'ה כזה שבאים ואומרים עכשיו: אני אוהב ילדים, אני אעבוד איתם - לא

מאיר יצחק הלוי:  כדי להיות מנחה, מדריך, מנטור פרויקטור, צריך ללמוד בשביל זה, ואתה צריך פרופסיה רצינית

מאיר יצחק הלוי:       דרך אגב, ביום חמישי אני נפגש עם פרופ' יוסף מקורי, וזו פגישה שלישית שלי בעניין

מאיר יצחק הלוי:  בשיחה הראשונה אמר לי פרופ' יוסף מקורי: אני רוצה לספר לך, אדוני סגן שרת החינוך, שכאשר אנחנו רצינו לבחון מה ה-DNA שאנחנו רוצים לרופא ישראלי, אנחנו הגענו למסקנה שאם הוא היה רכז בצופים או קומונר בבני עקיבא, אז זה הרופא שאנחנו רוצים

מאיר יצחק הלוי:  זאת אומרת, גם הוא מבין את מה שכולנו מבינים

מאיר יצחק הלוי:       אני ישבתי כמעט עם כל המכללות

מאיר יצחק הלוי:  אני מנהל עכשיו שיג ושיח מאוד מאוד כבד גם עם לוינסקי ווינגייט

מאיר יצחק הלוי:  אני כמובן מכיר את שאר הגורמים: מכללת קיי, בית ברל, סמינר הקיבוצים, וכן הלאה וכן הלאה

מאיר יצחק הלוי:  בסוף בסוף בסוף זה לא יכול להיות איזה מין מדור בתוך בית ספר לחינוך

מאיר יצחק הלוי:  זה צריך להיות מסלול

מאיר יצחק הלוי:  הוא יכול להיות תחת בית ספר לחינוך, אבל אתה מתמחה

מאיר יצחק הלוי:  כמו שאתה יכול להיות בחינוך חברתי או יועץ חינוכי, תהיה מנטור, מנחה, וכן הלאה וכן הלאה

מאיר יצחק הלוי:  כמו שאמרתי, אקוויוולנט לחלוטין למורה

מאיר יצחק הלוי:       שואלים: מהיכן המשאבים? אני הבאתי את הפתרון, ואני אומר את זה כראש עירייה שכיהן מספיק שנים, ובואו נגיד שהראייה הרטרוספקטיבית שלי היא מספיק רחבה ועמוקה כדי לתת גם את המסקנות, ומשה בוודאי בוודאי יסכים איתי

מאיר יצחק הלוי:  יש בזבוז משווע בבניית מוסדות חינוך במדינת ישראל

מאיר יצחק הלוי:  ואני שואל למה לא לבנות בניינים חינוכיים שהם רב תכליתיים, רב שעתיים, רב תנועתיים

מאיר יצחק הלוי:  זאת אומרת, אין שום סיבה בעולם שאולם ספורט יהיה סגור מהשעה שלוש עד השעה שמונה למוחרת

מאיר יצחק הלוי:  אולם ספורט יכול לשמש בחדרים התחתונים שלו כחדרי פעילות לריתמיקה, לתרום כלי לכנפיים של קרמבו, ויכול אחר הצוהריים לשמש את תלמידי החינוך המעצים, ובערב את המורים, ואחרי זה את הקהילה

מאיר יצחק הלוי:  אין שום סיבה בעולם שזה לא יקרה

מאיר יצחק הלוי:  אין שום סיבה שספרייה בבית ספר תיכון לא תשמש את התושבים הזקנים בשכונה לפרשת השבוע או לשיעורי אקטואליה

מאיר יצחק הלוי:  אין שום סיבה

מאיר יצחק הלוי:  וכל התירוצים הם תירוצים שבאים ממקום אחד שקוראים לו "עצלות"

מאיר יצחק הלוי:  אין מעבר לזה

מאיר יצחק הלוי:  צריך לחבר הכול לשיתופי פעולה

מאיר יצחק הלוי:  מנהל בית הספר ומנהל מחלקת הנוער ורכז הנוער במתנ"ס, וראש העיר, כולם ביחד, נבחנים ונמדדים על כמות הילדים המשתתפים בפעילות מעצימה

מאיר יצחק הלוי:  הכול קיים, הכול נמצא, והכול אפשרי

מאיר יצחק הלוי:       לפני ימים יצא לי לשבת עם גור

מאיר יצחק הלוי:  אני חייב להגיד לך שהתרגשתי מהשיחה איתך

מאיר יצחק הלוי:  ראיתי את התשוקה שלך ואת ההתלהבות ואת הסקרנות

מאיר יצחק הלוי:  אלו דברים שנותנים פה תקווה

מאיר יצחק הלוי:  חבריי ממינהל חברה ונוער, ואני אומר את הדברים הבאים בצורה הכי ברורה, ואני מתנצל אם זה ישמע כביקורת, בדצמבר 2021 אני הגעתי למשרד החינוך

מאיר יצחק הלוי:  אני בוגר של אברהם עודד כהן ואני בוגר של פרופ' דב גולדברגר

מאיר יצחק הלוי:  זאת אומרת, אני מכיר את המערכות יותר מכולם

מאיר יצחק הלוי:  המערכת היתה שבוזה

מאיר יצחק הלוי:  אמרתי להם: חבר'ה, להסתער

מאיר יצחק הלוי:  לדעתי, אתם ליבת העניין בכל מה שקשור לדור ההמשך

מאיר יצחק הלוי:  אין לי ספק שאם נגיע למצב ש- 80% מהילדים שלנו משתתפים בפעילות הזו, אנחנו בעוד עשר שנים נקבל חברה ישראלית טובה יותר, פלורליסטית, מכילה, מבינה, עוצמתית, חזקה, אוהבת, וכל מה שאנחנו רוצים בחברה טובה

מאיר יצחק הלוי:      לסיום, אני רוצה לבקש ממך, אדוני היושב ראש

מאיר יצחק הלוי:  אני גם יודע עד כמה הנושא קרוב ללבכם

מאיר יצחק הלוי:  אני רוצה לבקש ממך בכל לשון של בקשה להניע את הקטר שקוראים לו "החוק"

מאיר יצחק הלוי:  דרך אגב, הכסף לא צריך להוות מכשלה כבדה, כי כמו שאמרתי, חלק גדול מהמשאבים נמצאים

מאיר יצחק הלוי:  דבר שני, גם אם מפזרים את זה בפיזור דו-שנתי, תלת-שנתי, אפשר להתחיל

מאיר יצחק הלוי:  לא קרה שום דבר

מאיר יצחק הלוי:  אני יוצא לפיילוט באשדוד

מאיר יצחק הלוי:  בשבוע הבא אני כבר נפגש עם אריה כדי להתחיל להכין, והמועצה הבאה תהיה מועצה אזורית חבל אילות, שקרובה אליי לבית

מאיר יצחק הלוי:  כדאי כבר להתחיל את הפעולה הזו

מאיר יצחק הלוי:  כשאתה מחפש את המשאבים, אתה יודע שהם נמצאים לידך

מאיר יצחק הלוי:  מאמן הכדורגל נמצא מעבר לבית הספר

מאיר יצחק הלוי:  לא צריך לממן אותו, הוא קיים

מאיר יצחק הלוי:  יש מי שמממן אותו

מאיר יצחק הלוי:  ומנהל הקונסרבטוריון קיים

מאיר יצחק הלוי:  הכול נמצא

מאיר יצחק הלוי:  לכן, צריך לקדם את החוק

מאיר יצחק הלוי:  יש כאן תזכיר חוק, שיש לך אותו

מאיר יצחק הלוי:  אפשר להוסיף עוד חומרים אם תצטרך

מאיר יצחק הלוי:  וגם לגור כמובן

מאיר יצחק הלוי:  אפשר כבר להתחיל, ומבחינתי ובא לציון גואל

מאיר יצחק הלוי:       אני רוצה לבקש

מאיר יצחק הלוי:  אני לא מסדר פה את סדר-היום, אבל אני חושב שחשוב מאוד שאיתן וסיון, שליוו את התהליך הזה מקרוב, יגידו מהזווית שלהם את הדברים

מאיר יצחק הלוי:  תודה רבה

יוסף טייב: איתן, בבקשה

איתן טימן: קודם כול, אני רוצה לשים פה עוד נתון

איתן טימן:  לאורך השנה בה עבדנו, מצאנו שהפערים הגדולים ביותר בתחום החינוך נמצאים בחינוך הבלתי פורמלי בין אלה שיכולים לאלה שאינם יכולים

איתן טימן:  כשהלכנו על החקיקה, וזו היתה גדולתו של השלטון המקומי, אמרנו שלא יהיה מימון זהה לכל אחד, אלא יהיה דיפרנציאלי כדי שאחרון האנשים, שגם בדמיון שלו לא יכול לצרוך את זה, יוכל לקבל את זה

איתן טימן:  ופה היתה הסכמה של שני המרכזים גם ללכת בשיטת החוק האומר שלפי למ"ס תהיה השתתפות גם של השלטון המקומי במימון, ולכן את זה צריך לומר

איתן טימן:       הדבר הנוסף שאני רוצה פה לומר אותו גם בצורה ברורה ביותר הוא שכשאנחנו הלכנו, ולכן כשמאיר בא וביקש ממני להוביל את זה, זה היה ריגוש בשבילי, לי היתה הזכות להוביל גם את החקיקה הראשונה עם גדעון סער, כשרון נחמן דאז, היה זה שהביא את זה מטעם השלטון המקומי

איתן טימן:  מי שיקרא את הצעתו שלו רון נחמן יראה שהוא כתב גם את חלק א' וגם את חלק ב'

איתן טימן:  הוא כתב את החוק שעבר, אבל הוא אמר: חבר'ה, זה לא יביא את השינוי

איתן טימן:  אתם צריכים לתת תשתית יותר רחבה וסל נוער

איתן טימן:  וזה אחד הדברים שלא אמרו פה

איתן טימן:  אנחנו לא בודקים רק תשתית כוח אדם כי זה תשומה

איתן טימן:  אנחנו בודקים שכל נער בישראל, בעקבות החוק, יקבל שני דברים לפחות: חוג לכל ילד בסבסוד מדינה, ופעילות חברתית בסבסוד מדינה

איתן טימן:  כלומר, הוא מקבל שלוש שעות בשבוע

איתן טימן:  ועל זה אנחנו קבענו 80% כיעד

איתן טימן:       אני רוצה לומר דבר נוסף על הדיונים, ואני גם מברך על כניסתו של גור כמנהלנו

איתן טימן:  משרד החינוך מכיר כי זה נעשה על ידו

איתן טימן:  ולכן, כל החומר שמאיר מגיש, הוא מגיש בתוקף סמכותו אז כסגן השר, כשעלינו הוטל לבצע את זה

איתן טימן:  מה שהמשרד אומר כרגע, ואמרתי את זה גם לגור, הוא שאם וכאשר הוועדה תגיד את תפיסתה, המנהל הנכנס, בתעדוף פנימי, בדיאלוג בתוך המשרד, נראה כולנו איך מקדמים את זה

איתן טימן:  כמובן המשך הדיאלוג עם השלטון המקומי כי הוא שותף במימון

איתן טימן:  והדבר הנוסף הוא איגום החלטות ממשלה קיימות

איתן טימן:  כי אם אנחנו אומרים חוג לכל ילד, יש היום 12 החלטות ממשלה לחוגים לכל ילד

איתן טימן:  החוק אומר: במקום שנעשה 12, נעשה אחת לכל ילדי ישראל, לא לפי כוח פוליטי, אלא לפי שוויוניות, וניתן אותו אחת ולתמיד לרצף שנים

איתן טימן:  כלומר, הוא פותר לחלוטין את חובת כספים תוספתיים קואליציוניים ונותן את זה בבסיס לכל ילד באשר הוא ילד

איתן טימן:  ולכן, גם לתפיסתי אפשר להעביר את זה, כמעט נדיר, כמו בחוק הראשון, על 120 חברי כנסת

איתן טימן:  אין פה לא קואליציה ולא אופוזיציה

איתן טימן:  יש פה את טובת הילד והנער בישראל

איתן טימן:       ולכן, אני בסך הכול רוצה פה להודות באמת על היוזמה, ואני אומר את זה גם למנהלי מחלקות הנוער

איתן טימן:  רק עכשיו עברנו תרופת חירום, והראשונים שנרתמו באמת בחירום היו מחלקות הנוער שלנו כמובן, התנועות, הארגונים וכל המערכות, ואת זה יכול להגיד גם השלטון המקומי

איתן טימן:  הם היו: הנני

איתן טימן:  כלומר, קודם כול הם עשו, ועשו לילות כימים

איתן טימן:  ולכן, גם אנחנו בהגדרת המערכות שלהם הכנסנו את נושא החירום בנושאים האלה

איתן טימן:       אני רוצה באת לברך על היוזמה, ולהגיד גם בכובע שלי כאיש משרד החינוך, כאשר לי היתה החוויה להוביל את הצד המקצועי

איתן טימן:  לראשונה גם הושבנו

איתן טימן:  ופה חשוב להגיד, ומאיר אמיר זאת, שהיה קשר בין האקדמיה, שלטון מקומי, שלטון מרכזי, כל ה-NGO

איתן טימן:  כי אמרנו דבר אחד: לא יהיה אדם שרוצה להשפיע כמובן על בני הנוער, ולא יביא את תשומתו

איתן טימן:  ולכן, יש המון חומר גלם שיכול להיות מוגש לכנסת, והוא יראה, כולל בדיקה מול העולם, איפה אנחנו עומדים ומה מוצע

איתן טימן:       אני מאחל באמת לגור, מנהלי הנכנס, שבעידן שלו תהיה היכולת לקדם את זה ביכולות של המדינה שלנו מול האתגרים שהיא נמצאת עכשיו

יוסף טייב: תודה רבה

יוסף טייב:      גור, כמי שנכנס עכשיו לרגליים הגדולות, אנחנו שמים בפניך אתגר לא פשוט, אבל הכרחי

יוסף טייב:  אבל אתה יודע להתמודד עם הדברים האלה

יוסף טייב:  חשוב לשמוע את דעתך ואיך אתה מסתכל על הסיפור

גור רוזנבלט: קודם כול, תודה לכולם על הברכות

גור רוזנבלט:  ראשית, רשמית אני נכנס ביום חמישי, אז אני רק אומר את זה בצורה ברורה

גור רוזנבלט:  אני נפגשתי עם מאיר סביב היוזמה הזאת של החקיקה

גור רוזנבלט:  קודם כול, צריך לומר שאנחנו כממשלה עוד אין לנו, התקציב עוד לא קיים

גור רוזנבלט:  אנחנו בהחלט רואים חשיבות בשלב ב' של הרפורמה הזו, כפי שאיתן קרא לזה, ואנחנו נלך על זה עם הרבה מאוד עוצמה, ואני באתי לפה היום בשביל לומר את זה

גור רוזנבלט:  שוב, ההסתייגות היא שעדיין אין לנו את המשאבים הנדרשים כדי לקדם את הדבר הזה

גור רוזנבלט:  אני לא רוצה לומר בטוח, אבל קרוב לוודאי שבמהלך הקדנציה שלי אנחנו נצליח להביא את המשאבים לדבר הזה, ואני מקווה שגם עוד הרבה יותר מזה

גור רוזנבלט:       אני מודה

גור רוזנבלט:  לא כול כך הייתי במשרד החינוך בתקופת המלחמה כי הייתי במילואים

גור רוזנבלט:  אבל אני מוכרח לומר שהנוער הוכיח את עצמו במהלך המלחמה הזאת

גור רוזנבלט:  והעובדה שהנוער הוכיח את עצמו, זה מין שטר כזה שאנחנו כמדינה צריכים לפרוע אותו כלפיו בחזרה

גור רוזנבלט:  אני כבר לא מדבר על הצורה בה נלחמו החבר'ה הצעירים, אלא על הנוער עצמו, על ההתגייסות, על ההגעה למלונות של תנועות הנוער, של ארגוני הנוער, של מחלקות הצעירים, שהחזיקו את המדינה הזאת ונכנסו תחת האלונקה של כל המדינה

גור רוזנבלט:  אני חושב שהחובה שלנו היא לוודא שאנחנו יודעים להעמיד את התשתיות הנכונות כדי להמשיך ולגדל כאן דורות מהסוג הזה

יוסף טייב:   תודה רבה

יוסף טייב:  חבר הכנסת משה קינלי טור פז, בבקשה

משה טור פז: מאיר חברינו, באמת תודה רבה לך על הובלת הדבר הזה, וגם לחברים ממינהל חברה ונוער

משה טור פז:  אני רוצה להתמקד בשלושה אתגרים, ואני אלך מהקל לכבד: האתגר הראשון הוא שיש פה סוגיה של צדק חברתי

משה טור פז:  כי ככל שאתה שייך לאוכלוסייה חזקה יותר, אתה יותר צורך את הדבר הזה של חינוך לא פורמלי, תנועת נוער וכו'

משה טור פז:  ויש פה דבר מעוות

משה טור פז:  הילד שלי היה מתלבט איתי האם ללכת להעביר פעולה בתנועת הנוער או ללכת להתנדב במד"א

משה טור פז:  יש לו שתי אפשרויות והן לא השתיים היחידות

משה טור פז:  לשתיהן המדינה נותנת כוחות ומשמעויות

משה טור פז:  בשתיהן הוא כאילו נותן, אבל הוא הרבה יותר מקבל

משה טור פז:  האתגר ראשון הוא הנגשת החינוך הלא פורמלי, פעילות הנוספת, תנועות הנוער וכו'

משה טור פז:  עסקנו פה אתמול בנושא תנועות הנוער וזה ישירות סוציו-אקונומי

משה טור פז:  ככל שאתה חלש יותר, אתה פחות שותף

משה טור פז:  זה ממש דרמטי

משה טור פז:       מאיר התחיל לגעת באתגר השני, ואני רוצה להעמיק אותו

משה טור פז:  אנחנו מבזבזים 85% מהזמן שבו המבנים שלנו עומדים ריקים

משה טור פז:  יוסי, כמה שאתה יודע, זה לא נכון לגבי תלמוד תורה, שנפתח בשבע בבוקר ונסגר בשבע בערב, וגם לא לישיבה קטנה שעובדת עד השעה עשר

משה טור פז:  אבל כ-90% ממוסדות החינוך בישראל עומדים 85% מהזמן ריקים

משה טור פז:  החשבון הוא קל

משה טור פז:  יש 9,000 שעות בשנת לימודים

משה טור פז:  בחצי מהזמן יש חופש, ואם ילדים לומדים 40 שעות מתוך שבוע, אז הגזמתי

משה טור פז:  רוב הזמן המבנים שלנו ריקים

משה טור פז:  וזה לא עניין למינהל של גור, זה עניין למינהל הבינוי והפיתוח

משה טור פז:  דרך אגב, הוא היחיד שבונה מוסדות ציבור חינוכיים בישראל בדין, לא בכל מיני תקנות

משה טור פז:  ודיברנו על איך בונים היום מבנה לתנועת נוער

משה טור פז:  יש לנו בתי ספר שעומדים ריקים 85% מהזמן

משה טור פז:  בית ספר צריך להיבנות כמתנ"ס ומרכז חברתי ותנועות נוער ביחד - מה שנקרא בשפה העירונית "עירוב שימושים"

משה טור פז:  מה שלא נבנה כך, עדיף לא לבנות

משה טור פז:  זה בזבוז כסף

משה טור פז:  כך צריך לעשות

משה טור פז:  במדינה שהקרקע בה הולכת ונהיית יקרה, וזה משאב בחוסר, אם לא נבנה ככה, אז אין טעם - זה הדבר השני

משה טור פז:       אמרתי שאלך מהקל לכבד וזה הקשה ביותר

משה טור פז:  חלק גדול מהאוכלוסיות שאנחנו רוצים שיצרכו חוגים ופעילות נוער לא רוצות לבוא

משה טור פז:  אתה מציע, ואין מי שמגיע

משה טור פז:  כשהיינו ילדים קריית יובל היתה סניף פיתוח בירושלים, והחברים שלי הלכו לסניף הפיתוח מהשכונות הכאילו יותר חזקות על מנת להדריך שם

משה טור פז:  הבעיה מספר אחת שלהם היתה להביא את הילדים לסניף או לשבט במקרה של הצופים, או לקן בתנועות אחרות

משה טור פז:  הבעיה היתה להביא את הילדים כי הילדים לא רצו לבוא

משה טור פז:  זה האתגר הגדול ביותר

משה טור פז:        ישבתי עם אימא מרקע מוחלש

משה טור פז:  ניסיתי להסביר לה למה המתנה הגדולה ביותר שהיא יכולה לתת לבת שלה זה ללכת למכינה או לשנת שירות

משה טור פז:  היא אמרה לי: קינלי, אני אבזבז את הזמן של הילדה שלי

משה טור פז:  עדיף שהיא תסיים מהר-מהר את מה שהיא הולכת לתת למדינה, והיא הולכת לתת למדינה - - -     

מאיר כהן: זה לא מאפיין אנשים מרקע מוחלש - ממש לא

משה טור פז: לא, זה לא מאפיין

משה טור פז:  זה מאפיין כל מיני אוכלוסיות

משה טור פז:  אבל עובדה שבמכינות ושינשינים, כמו שאתה יודע, מאיר, יש חתך סוציו-אקונומי מאוד מאוד חזק עד שפתחו את מכינות אופק

משה טור פז:  אבל בהתחלה רק אוכלוסיות חזקות הלכו כי הם הבינו מייד שהמדינה נותנת לך, וסליחה שאהיה ציני, שנה של דחיית שירות ו- 27,000 שקל

מאיר כהן: אני לא מבין כמוך, אבל - - -     

משה טור פז:   אתה מבין כמוני, ויותר

מאיר כהן:   אני חושב שחלק מהמסגרות האלו נעשו, ולא נגיד שהן לא היו מסגרות מתנשאות שעשו מיונים

משה טור פז:   נכון

מאיר כהן:   חביבי, 30 שנה ניהלתי בית ספר תיכון

מאיר כהן:  התלמידים רצו ללכת

מאיר כהן:  והיו מקרים שכשהיו שומעים דימונה היו אומרים לא

מאיר כהן:  אבל ברגע שזה נפתח ואנשים התחילו להבין שהם יכולים להיות

מאיר כהן:  להערכתי, יש היום בדימונה 50 שינשינים

מאיר כהן:  למה? לא בגלל שלפני ארבעים שנה אנשים היו פחות טובים, אלא בגלל שהיתה מדיניות שהשינשינים והטרום שירות, המכינות, הלכו לשם

מאיר כהן:  הציונות הדתית לקחה את האנשים שלה והאנשים מהפריפריה נפלו בין הכיסאות

מאיר כהן:  ושוב, בדקתי את זה וכתבתי את זה, ממש לא בגלל יכולות אלא בגלל שהיה טאבו: לא לוקחים מקריית שמונה

מאיר כהן:  לקריית שמונה באים, אז מה פתאום לוקחים מקריית שמונה? לדימונה באים, אז מה פתאום לוקחים מדימונה?      

משה טור פז: מאיר תיקן יפה ואמר

משה טור פז:  טוב, כשיש לך ראש עיר כמו מאיר כהן, כנראה שהמהפך כבר קורה

מאיר כהן:   לא, גם בני ביטון

משה טור פז:   לחברינו שכותבים את התוכניות אני אומר שזה המבחן שלנו

משה טור פז:  בסוף אם תנועות הנוער יתחזקו וייפתח עוד סניף במקום שיש בו עוד קן, לא עשינו כלום

משה טור פז:  החוכמה שלנו, בעיניי, היא להרחיב את המעגלים כמה שיותר

משה טור פז:  ראינו אתמול נתונים מאוד חד-משמעיים במסמך שהציג כאן מרכז המחקר והמידע שנקרא "רקע בנושא פעילות תנועות הנוער ותקצובן", התאמה חד-משמעית סוציו-אקונומית בין צריכת תנועות נוער לבין מגזר ולבין שכבה כלכלית

משה טור פז:  ואת זה אנחנו צריכים לפרוץ, זה האתגר שלנו

משה טור פז:  תודה

יוסף טייב:   תודה רבה

מאיר כהן: היה פה דיון אתמול על תנועות הנוער וראינו את תקציב תנועות הנוער

מאיר כהן:  רוב תקציב תנועות הנוער הוא מתשלומי הורים

מאיר כהן:  אנחנו עוד פעם מגיעים לאן שאנחנו מגיעים

מאיר כהן:  אם בטיול שנתי בתל אביב הצופים מבקשים 1,200 שקלים, וההורים משלמים גם לטיול השנתי בבית הספר, גם לטיול הצופים, אז במקומות חלשים אלו סכומי עתק

מאיר כהן:  שאלנו את הבחור: מה הממוצע של הכספים לשנה? הוא אמר: 3,000 שקלים

מאיר כהן:  כך עולה להחזיק ילד בצופים או בבני עקיבא

מאיר כהן:  בני עקיבא מסבסדים, אבל זה הסכום בצופים

מאיר כהן:  זה מטורף

אחמד טיבי: קינלי הראה לי עכשיו נתונים מספריים: ככל שאתה חזק יותר, אתה יותר בתנועת תנועת נוער

יוסף טייב:   נכון, ואת הדבר הזה צריך לעצור

מאיר יצחק הלוי:   תקציב החינוך המעצים, כפי שאני מגדיר אותו, הוא פחות מ-1% בתקציבי הפעולה מול משרד החינוך

מאיר יצחק הלוי:  זה מלמד יותר מכול על מיקומו או על סדר העדיפויות

יוסף טייב: תפקידנו לשנות את המגמה

מאיר יצחק הלוי:   נכון מאוד

יוסף טייב:   סמנכ"לית מועצת ארגוני הילדים והנוער, בבקשה

מרב לוגר: נעים מאוד

מרב לוגר:  שמי מרב לוגר, סמנכ"לית במועצת ארגוני הילדים והנוער

מרב לוגר:  זהו ארגון הגג שמאגד את ארגוני החינוך הבלתי פורמלי

מרב לוגר:  האמת, אני מאוד שמחה שאני מדברת דווקא אחריכם כי זה ממש מתחבר

מרב לוגר:  קודם כול, תודה לחבר הכנסת יוסי טייב על כינוס הוועדה הזאת

מרב לוגר:  הוא גם בוגר של "יחדיו"

מרב לוגר:  אנחנו זוכרים לך חסד נעורים

מרב לוגר:  בהצלחה לגור

מרב לוגר:  שמענו את הגישה שלך, ואנחנו ככה מקווים לצמוח ביחד, ובטוחים שזה יקרה

מרב לוגר:  
  דובר פה באמת הרבה על הפערים ועל הפריפריה, ואני רוצה להתחבר לזה

מרב לוגר:  אני חושבת שאנחנו כמועצת ארגוני הנוער קמים בבוקר בשביל לפתוח באמת כמה שיותר את השורות

מרב לוגר:  ויש הרבה כבוד לתנועות הנוער

מרב לוגר:  אני הייתי בבני עקיבא עשר שנים במצטבר

מרב לוגר:  אבל, אנחנו רוצים לפתוח כמה שיותר את השורות

מרב לוגר:  כשאנחנו כהורים רוצים לרשום לבית ספר, אנחנו בדרך כלל נבחר בית ספר שיש בו כמה שיותר מגמות כדי שלילד יהיו כמה שיותר אופציות לבחירה

מרב לוגר:  ארגוני הנוער הם מפעל מאוד מאוד רחב

מרב לוגר:  יש בו באמת ייצוג לכל המגזרים

מרב לוגר:  לכל החברות, לכל הנושאים שמעניינים את בני הנוער בעידן הנוכחי

מרב לוגר:  אנחנו מרגישים שככל שיהיו לילד יותר אופציות לבחירה, הוא גם יבוא וישתתף

מרב לוגר:       יש לנו באמת קשר אמיץ גם למנהלי מחלקות הנוער וגם לשלטון המקומי והאזורי, ואני חושבת שיש לנו באמת מטרה משותפת והיא לפתוח לבני הנוער יותר אפשרויות

מרב לוגר:  כשלרשות מקומית תהיה באמת תמיכה רחבה יותר היא תוכל ממש להקדיש תקן של מיפוי

מרב לוגר:  אנחנו עובדים עם רשויות מקומיות ספציפיות, וברגע שיש מישהו שהוא על המשימה הזאת, הרשות יודעת איפה כל ילד נמצא בכל אחת משעות היממה

מרב לוגר:  וזה לא משהו שהוא ברור, זה משהו שבאמת צריך לתת לו תקציב כדי שכל רשות מקומית תבין איפה הילדים שלה נמצאים ואיפה הם לא נמצאים, ושכל רשות מקומית תוכל להכניס לתוכה עוד ועוד ארגונים ועמותות שיש להם אופציה בלתי פורמלית ראויה

מרב לוגר:       יש באמת מגוון של ארגונים: יש את נוער מד"א, שהוזכר פה, יש ארגונים שמתעסקים בטכנולוגיה

מרב לוגר:  לא כל ילד יכול להתחבר לאידיאולוגיות מאוד רחבות שמתעסקות בפעולה

מרב לוגר:  יש ילדים שצריכים פרקטיקה

מרב לוגר:  למשל, עכשיו תלמדו אותי פייתון ודרך זה תעשו לי חינוך בלתי פורמלי

מרב לוגר:  ויש ילד שצריך לרוץ ב"אחריי" כדי להוציא מעצמו את היכולות שלו

מרב לוגר:  וזאת המטרה המשותפת שלנו

מרב לוגר:  אני חושבת שצריך שכל רשות מקומית תוכל לפתוח כמה שיותר מגוון וכמה שיותר מסגרות כאלו

מרב לוגר:  וכמובן שאם אנחנו מדברים על תקנים, אז יש צורך במישהו שיתכלל את זה בצורה טובה, יבין איפה בני הנוער נמצאים, ומה צריך כל ילד, ולאן אפשר לשלוח אותו

מרב לוגר:  וגם לקיים את האופציות האלה בצורה שתהיה כמה שיותר רחבה

מרב לוגר:  בעיניי, זו משימה משותפת

מרב לוגר:       רוב הארגונים שלנו עובדים בעיקר בפריפריה

מרב לוגר:  הם מוכוונים לבני נוער שלא תמיד יכולים לשלם ולא תמיד יש להם גם תמיכה מהבית

מאיר כהן: תספרי על הארגונים

מאיר כהן:  איזה ארגונים?     

מרב לוגר: יש המון ארגונים

מרב לוגר:  יש לנו את ארגון נוער "לתת"

מרב לוגר:  אפשר גם לתת דוגמאות מהמלחמה

מרב לוגר:  עובדים ביישובים הדרוזיים, עובדים בכל האוכלוסיות הכי מורכבות

מרב לוגר:  עכשיו, בחרבות ברזל, הם הוציאו באמת חבר'ה בצפון ובדרום, וזה לא משנה איפה הם גרים, להתנדבות

מרב לוגר:  ויש את נוער מד"א שנמצא באמת בכל האוכלוסיות, וגם "אחריי" שמוכוון לנוער באמת בסיכון

מאיר כהן: את זה אנחנו יודעים

מאיר כהן:  האם יש ארגונים חדשים שצצו?     

מרב לוגר: יש עוד ארגונים שקיבלו הכרה ממש בשבועיים האחרונים: "עתידנא" הוא ארגון בחברה הערבית, וקיבלנו אותו בחיבוק אלינו

מרב לוגר:  ויש עוד ועוד ועוד

מרב לוגר:  אנחנו מדברים על מעל עשרים

מרב לוגר:  אוכל להרחיב אחרי זה למי שרוצה

מרב לוגר:       שוב, כשפותחים את המניפה ליותר חברות, שיש להן יותר ייצוג, וכשפותחים את המניפה ליותר אפשרויות לבני הנוער, יש לנו אפשרות לעלות מה-30% הזה, שהוא מאוד מאוד עצוב, ובפריפריה הוא עוד פחות מזה, באידיאל לעבר ה-80%-90%, בעזרת השם

מרב לוגר:  בחברה הערבית והחרדית עוד פחות

מרב לוגר:  זאת, בעיניי, המטרה המשותפת

מרב לוגר:  ושוב, כשתהיה מחלקת נוער משמעותית, מתפקדת, שיש לה את כל הכלים למפות את בני הנוער שלה, לתמוך בארגונים ובעמותות שמתאימים לאוכלוסייה שלה, ולתגבר אותם, בעיניי זו איזושהי נוסחה שיכולה באמת לעזור לנו להוציא את הילדים מהבית

מרב לוגר:  אנחנו ממש רואים בחרבות ברזל שילדים, שהיו שייכים לארגון נוער, יצאו מהבית, עבדו בחקלאות, פינו וניקו מקלטים, שהשם יעזור איך הם היו נראים

מרב לוגר:  ילדים נכנסו למלונות מפונים, פגשו את כל הסיפורים הכי מורכבים

מרב לוגר:  ולעומתם, יש את ה- 70% שישבו בבית וראו סרטונים ונכנסו לתוך עצמם, ובמצבם הנפשי אנחנו כבר נטפל בוועדה אחרת

מרב לוגר:        אם אנחנו רוצים ילדים עם חוסן ובני נוער שיודעים להתמודד עם המציאות הזאת, אז זה מה שצריך לעשות

מרב לוגר:  אנחנו חיים במדינת ישראל

מרב לוגר:  כולנו מקווים שהמלחמה תיגמר

מרב לוגר:  אבל, לצערנו, אנחנו יודעים שכל הזמן יש לנו עוד אירועים

מרב לוגר:  אם אנחנו רוצים אותם מתמודדים ותורמים לקהילה ולחברה ובעלי חוסן אישי ונפשי, הם צריכים להיות במסגרת כזו או אחרת

מרב לוגר:  המטרה שלנו היא לאפשר להם את זה

מרב לוגר:  תודה רבה

יוסף טייב:   תודה רבה

יוסף טייב:  דברים חשובים

מאיר כהן:   האם מנהל אגף הנוער ברשויות הוא סטטוטורי?      

יוסף טייב:   המנהל כן

יוסף טייב:  הבעיה היא שאין לו צוות

איתן טימן: כן, רק המנהל

איתן טימן:  לא הצוות

יוסף טייב: יש מקומות שאין צוות

מוחמד אבו אלהיג'א:   בטמרה אני אחראי לבד על 14,000 ילדים ונוער

איתן טימן: השלטון המקומי דרש את הכול, אבל אמר האוצר: לכו בשלבים

איתן טימן:  תביאו מנהל

איתן טימן:  בשלב ב' תביאו

איתן טימן:  מאיר עשה את שלב ב', כולל סל שהילד - - -     

יוסף טייב: במילים אחרות, תפקידנו להביא את הכסף לשלב ב'

יוסף טייב:       חברת הכנסת אפרת רייטן מרום, בבקשה

אפרת רייטן: תודה רבה, אדוני היושב-ראש

אפרת רייטן:  אני רוצה, קודם כול, לדבר באופן כללי מבלי להיכנס לפרטי התוכנית

אפרת רייטן:  אני רוצה לומר שלושה דברים: ראשית, התמזל מזלי, ואני אומרת לך בכנות מלאה, שכשחברי מאיר היה בכנסת בקדנציה הקודמת, הוא ישב לידי במליאה

אפרת רייטן:  ובאמת התמזל מזלי כי פגשתי פשוט בן-אדם מעצים, כמו התוכנית

אפרת רייטן:  מאיר, שמעתי שאתה מגיע לכאן היום עם התוכנית

אפרת רייטן:  אתה יודע, זה לא נעים להגיד את זה בפוליטיקה הזאת, כאשר כולנו כאילו לא באותן מפלגות, ולא ביחד, אבל היום ביחד ננצח, אז, הינה, ביחד ננצח גם פה

אפרת רייטן:  גם פה אחריך

אפרת רייטן:  אני אחריך בעניינים האלה

אפרת רייטן:  לגמרי שותפה שלך

אפרת רייטן:  בכל התוכניות שאתה הבאת, גם כשהיית סגן השרה, הבאת דברים שהדבר שאפיין אותם היה האופק

אפרת רייטן:  ואיך אמרת? כמו שאני אמרתי כשהייתי יושבת ראש ועדת עבודה והרווחה: לא באתי לעשות טובה, באתי לעשות טוב, עם איזה סוג של חזון ואופק

אפרת רייטן:  אני מברכת אותך גם עכשיו על היוזמה ועל הכוחות שלך להמשיך ולעשות ולקדם את הדברים האלה

אפרת רייטן:  בהצלחה, ואני שותפה לכל דבר שיש פה

אפרת רייטן:       באתי עכשיו מכנס, שאני ערכתי, על גבורה נשית במלחמה

אפרת רייטן:  ישבנו שלוש שעות ולא יכולתי להפסיק את הכנס

אפרת רייטן:  מדובר בסיפורי גבורה מטורפים של נשים

אפרת רייטן:  גם של חיילות שבאו מעזה עכשיו, וגם נשים שחזרו מהשבי, וגם אימהות, וגם פרמדיקיות

אפרת רייטן:  זה היה אירוע מטורף שבא להעצים

אפרת רייטן:  ואמרתי שיש קשר בין כל הדברים האלה

אפרת רייטן:  למרות השבר, אנחנו נמצאים עכשיו בהזדמנות גדולה

אפרת רייטן:  זה בידיים שלנו

אפרת רייטן:  וכמו שאני מסתכלת על החיילים שלנו, שהם הילדים שלנו היום, ואני אומרת שזה לא פייר שהם שם, אנחנו היינו צריכים להיות שם, אנחנו היינו צריכים לארגן להם עתיד אחר, וזה זה

אפרת רייטן:  זה העתיד שאנחנו מנסים לארגן פה

אפרת רייטן:  ואתה הבאת את זה לכאן

אפרת רייטן:  אתם הבאתם את זה לשולחן

אפרת רייטן:  זה הסיכוי שלנו להיות בעתיד אחר ולתת להם

אפרת רייטן:  היום מסתכלים קדימה

אפרת רייטן:  זו לא זכות, אלא זו חובה אמיתית לקחת את הסיטואציה הקשה שאנחנו נמצאים בה, ולמנף אותה וממש להצמיח

אפרת רייטן:  אם אנחנו מדברים על תקומה, אז תקומה גם חייבת להיות שונה בהסתכלות שלנו

אפרת רייטן:  אם אנחנו נחזור על אותו הדבר ונהיה באוטומט, לא נעשה פה שום שינוי

אפרת רייטן:  זאת ההזדמנות שלנו

אפרת רייטן:  אני מאוד מאוד מחזקת את ידיכם

אפרת רייטן:  אני אסייע לכם בכל דבר ועניין

אפרת רייטן:  הלוואי ונביא תקציבים

יוסף טייב: תודה רבה

יוסף טייב:       	נמצא איתנו בזום שי פרוכטמן, יו"ר איגוד מנהלי מחלקות החינוך

שי פירון: צוהריים טובים, כבוד היושב-ראש

שי פירון:  חבריי מנהלי מחלקות הנוער, נציגי משרד החינוך, וגם גור, שאותו בירכתי בפגישה מוקדמת שלנו, חשוב לי להתייחס פה לארבעה נושאים ממש קצרים: קודם כול לגבי הסמנטיקה

שי פירון:  אני כן חושב שצריך לשנות את השם, אי-אפשר להמשיך עם בלתי פורמלי

שי פירון:  ברגע שאנחנו אומרים "בלתי", זה משהו שהוא לא הגיוני, הוא שלילי

שי פירון:  חייבים לעשות חינוך חברתי, חינוך מעצים

שי פירון:  דיברתי על כך גם עם מאיר יצחק הלוי בעבר, וגם עם גור בפגישה הקודמת שלנו, וגם באקדמיה אני מנסה לקדם את המהלך הזה

שי פירון:  חשוב לשנות את השם

שי פירון:  כמו ששינו את קדם יסודי במשרד החינוך לאגף הגיל הרך, אותו הדבר

שי פירון:  צריך לשנות את השם

שי פירון:       אנחנו מדברים פה על מנהיגי העתיד של מדינת ישראל

שי פירון:  אנחנו מדברים על בני נוער שהם יהיו העתיד שלנו

שי פירון:  הם הביטחון הכלכלי-חברתי, מדיני, שלנו

שי פירון:  בכל דבר ובכל היבט שאנחנו נחשוב עליו, הם העתיד שלנו

שי פירון:       אני מסכים לנתונים שהציג חבר הכנסת קינלי

שי פירון:  מי שצורך את התקציב הקטן שאנחנו כן מקבלים עבור יחידות מחלקות הנוער, זה דווקא החברה שיכולה לצרוך, וזוהי האוכלוסייה המבוססת יותר, והאוכלוסייה החלשה אפילו לא צורכת את זה

שי פירון:  וכשאני מדבר על תקציב קטן, ומישהו נתן שם דוגמה של 25 שקלים, אז זה המינימום

שי פירון:  יש רשויות שמשקיעות מהגפ"ן קצת יותר תקציב

שי פירון:  אבל אם אני מתייחס לזה שאני משקיע כמעט 20%, ולא 15% כפי שהמשרד קובע, מתקציב גפ"ן רשותי אני משקיע בנוער, ואם אני מחלק את זה למספר בני הנוער באבן יהודה, כמנהל אגף חינוך באבן יהודה, יוצא שיש תקציב של 45 שקלים לשנה לנער או נערה

שי פירון:  וכמובן שאני לא מצליח למשוך את כולם כי אין צוות

שי פירון:  יש לי מנהלת אחת ליחידת נוער, מחלקת נוער, שמנהלת את עצמה

שי פירון:  פתחנו מועדון נוער מדהים באבן יהודה

שי פירון:  אין לי אנשים שיחזיקו אותו

שי פירון:  אין מי שיפעיל אותו אחר הצוהריים, אין מי שימשוך

שי פירון:  ואני מתייחס עכשיו לדברים של מאיר יצחק הלוי

שי פירון:  אין מדריך נוער שיעשה reaching out לאותם ילדים ובני נוער שאנחנו רוצים לגרום להם לפעילות

שי פירון:  אני חושב שאורטל אמרה שילד עסוק הוא לא ילד מעסיק

שי פירון:  זה המשפט שאנחנו צריכים ללכת לאורו

שי פירון:       אני ממש מצטרף ליוזמה של מאיר יצחק הלוי

שי פירון:  אנחנו מאוד תומכים בזה

שי פירון:  מנהלי אגפי חינוך - לפי החוק, אנחנו הגורם המקצועי שמנהלי מחלקות הנוער כפופים אליו

שי פירון:  כרגע יש 180 רשויות שבהן מחלקות הנוער נמצאות בתוך אגפי החינוך, אבל זה לא מספיק

שי פירון:  צריך שכולם יהיו כך, שכולם יהיו כפופים

שי פירון:  אנחנו ממש מבקשים מכם, כבוד היושב ראש, בעיקר, בעיקר, לקדם את ההצעה הזאת, לקדם את החקיקה, וכפי שאיתן אמר ששלב ב' הכרחי

שי פירון:  אני גם סומך מאוד על אנשי משרד החינוך שיעזרו לקדם את זה גם בהיבטים התקציביים

שי פירון:  תודה

יוסף טייב: תודה רבה

יוסף טייב:       	נציגת השלטון המקומי, בבקשה

הדר אליהו: צוהריים טובים

הדר אליהו:  אני הדר אליהו, ואני אחראית על צעירים ונוער במרכז השלטון המקומי

הדר אליהו:  מרבית האנשים שנמצאים פה הם חברים מאוד טובים שלי, והם מכירים שאני כל הזמן מדברת בתשוקה מטורפת על תחום החינוך הבלתי פורמלי

הדר אליהו:  והאמת, אני מוצאת את עצמי שאני ממש לא צריכה לעשות את זה עכשיו

הדר אליהו:  אני חושבת שהדברים שנאמרו פה מתארים נכוחה ובצורה מדויקת את החשיבות, את המציאות נכון לעכשיו, ואת העתיד שאנחנו נדרשים ללכת אליו בביטחון, ולא בפחד, ובאחריות גדולה שיש על הכתפיים של כולנו

הדר אליהו:  אני בוחרת לא לחזור על הדברים, ואני אגיד כך

הדר אליהו:  מרכז השלטון המקומי - - -     

מאיר כהן: תחזרי על הדברים כשאת פוגשת את הנהלת מרכז השלטון המקומי

מאיר כהן:  זה נשמע מאוד נחמד מה שאת אומרת, אבל אין הרבה ראשי ערים שמוכנים להשקיע בזה

הדר אליהו:   ברשותך, אני כן אומר שמרכז השלטון, וזה הדבר הכי חשוב פה, ישב עם הצוות של מאיר בשלוש צלעות: הגורם המקצועי, שבמקרה הזה זו אני, הייעוץ המשפטי ומשאבי אנוש - מה שנקרא הסכמי שכר ועבודה

הדר אליהו:  מדובר בשלושה גורמים

הדר אליהו:  ישבנו עם עו"ד סיון, ראש המטה של מאיר דאז, עם מאיר כמובן, ועם כל הצוות המשפטי של משרד החינוך

הדר אליהו:  ישבנו על המדוכה על הנייר של החוק מילה-מילה

הדר אליהו:  הדבר הזה לא נעשה לפני שיו"ר מרכז השלטון המקומי נתן את ברכתו

הדר אליהו:  כמובן שעוד לפני כן בתוך המנגנונים של מרכז השלטון המקומי

הדר אליהו:  יש את ועדת נוער, יו"ר הוועדה יחד עם ראשי הרשויות, כך שהדברים מסודרים ואנחנו באמת באמת באמת מאמינים שזה נכון

הדר אליהו:  ואם מסתכלים פנימה אל תוך החוק, בתזכיר, שאני מבינה שהציגו אותו לוועדה לא רואים את זה, אבל בתוך החוק יש השתתפות של המדינה

הדר אליהו:  היא גבוהה בעיקר איפה שצריך, כשזה ברשויות החלשות, שכמעט ואין להן מדריכים

הדר אליהו:  אני חושבת שאנחנו בזה נעשה תיקון מאוד משמעותי, וזה מדבר

הדר אליהו:  מיותר להגיד את כל הדברים היפים שיש לי לומר, אמרתם אותם

הדר אליהו:  אנחנו תומכים בזה

הדר אליהו:  מברכים

יוסף טייב:   את תומכת בתקצוב דיפרנציאלי

הדר אליהו:   אני לא אוהבת להשתמש במילה הזו, אבל כן

הדר אליהו:  אני צוחקת

מאיר יצחק הלוי:   משפט אחד למאיר כהן כי הוא לא היה בפתח הישיבה

מאיר יצחק הלוי:  לראשון האנשים שאיתו שוחחתי קראו חיים ביבס, יושב-ראש מרכז השלטון המקומי

מאיר יצחק הלוי:  לאחר מכן שי חג'ג

מאיר יצחק הלוי:  לאחר מכן ועדת החינוך של השלטון המקומי אישרה את הנושא

מאיר יצחק הלוי:  לאחר מכן הייעוץ המשפטי של מרכז השלטון המקומי אישר את הנושא אחרי שדיברנו על המטצ'ינג שהוסכם עליו

מאיר יצחק הלוי:  אגב, היתה בקשה של חיים ביבס שבאשכול 1 - 2 לא יהיה מטצ'ינג בשלב הראשון

מאיר יצחק הלוי:  גם את זה קיבלנו

מאיר יצחק הלוי:  הכול היה ארוז ומוכן בכל הקשור לשלטון המקומי והאזורי, בהסכמות מלאות ובליווי מלא לאורך כל הדרך

מאיר כהן: בכמה כסף מדובר?     

מאיר יצחק הלוי:   דיברנו על אשכולות 1 - 7 כשלב ראשון

מאיר יצחק הלוי:  המסגרת שאנחנו הצבנו 195 מיליון שקל, שזה היה התקציב השנתי

מאיר יצחק הלוי:  ישבנו עם זה שר האוצר דאז, אביגדור ליברמן, וגם עם השרה

מאיר יצחק הלוי:  בחנו האם זה יהיה כסף תוספתי או כסף שייצא מהמשרד

מאיר יצחק הלוי:  אבל נשארנו שם

מאיר יצחק הלוי:  מפה לא התקדמנו

מאיר יצחק הלוי:  רק לסבר את האוזן, תקציב הפעילות של מינהל חברה ונוער בתקציב פעילות משרד החינוך הוא פחות מ-1%

מאיר יצחק הלוי:  אז צא ולמד, לא צריך להוסיף מעבר לזה

יוסף טייב:   אסנת אייל, השלטון האזורי, בבקשה

אסנת אייל: ברשותכם, אני רוצה להאיר פן נוסף בחשיבות החוק

אסנת אייל:  כשאנחנו שואלים כל אם ואב: מה אתם מאחלים לילדים שלכם כשיהיו גדולים? הם אומרים: אנחנו רוצים שהוא יהיה ילד מתנדב, שיהיה אזרח טוב, שיהיה אחראי, שיהיה אמפתי לזולת, שיהיה מנהיג

אסנת אייל:  ואיפה הוא מקבל את כל המיומנויות האלה? בחינוך הבלתי פורמלי

אסנת אייל:  זאת אומרת, אנחנו חייבים לקדם את החוק הזה

אסנת אייל:  אנחנו גם כמרכז שלטון אזורי, כמו שנאמר כאן, תומכים בו

אסנת אייל:  הדבר הזה גם יסייע לחינוך הפורמלי, כי בסוף אנחנו רואים את הילד 24 שעות

אסנת אייל:  ולכן, החיבורים

אסנת אייל:  ברגע שהחינוך הפורמלי יהיה חזק, החיבורים לחינוך הפורמלי יעצימו גם את החינוך הפורמלי מפני שהלימודים בבלתי פורמלי הם רלוונטיים, עדכניים, מותאמים לילד, דיפרנציאליים

אסנת אייל:  כל הדבר הזה יחזק את החינוך במדינת ישראל באופן כללי, ולאו דווקא את החינוך הבלתי פורמלי

אסנת אייל:  אנחנו תומכים ומקווים שאכן הוועדה תקדם את החוק הזה

אסנת אייל:  תודה לחבר הכנסת שעבד על זה הרבה מאוד, וכמובן לסיון, ותודה לכולם

סיון פדידה: אסנת, אחזק אותך

סיון פדידה:  רוב המטרות בחינוך חוק חינוך חובה קשורות בחינוך הבלתי פורמלי

סיון פדידה:  זה ממש יפה לראות את זה

יוסף טייב:   נכון

סיון פדידה:   	אני שימשתי בזמנו יועצת של מאיר

סיון פדידה:  זו זכות גדולה לעבוד עם אדם כזה

סיון פדידה:  יושב פה אדם שלקח את כל שנות הניסיון שלו, וזה לא מעט, והכניס לתוך רפורמה שמייצרת תשתית רחבה מאוד לחינוך הבלתי פורמלי, לחינוך המעצים

סיון פדידה:  זה היה נחוץ שנים

סיון פדידה:  אנחנו נפגשנו עם אנשים בשטח, ראינו אותם

סיון פדידה:  הם אמרו: איפה הייתם כל הזמן הזה? אני היום מנהל מרכזת קהילתי בנתניה

סיון פדידה:  הראשונים להיכנס לאירוע של ה-7 באוקטובר, הן מחלקות הנוער ברשויות, בשיתוף פעולה עם המרכזים הקהילתיים

סיון פדידה:  זה מפונים, זה חמ"ל נוער

סיון פדידה:  זה יפה "ליפול" על החינוך הבלתי פורמלי כשצריך, אבל בשגרה לא לתת תקצוב

סיון פדידה:  הנתון של 1% הוא פשוט מצחיק

סיון פדידה:  אנחנו חייבים להתקדם

סיון פדידה:  יש תזכיר חוק

סיון פדידה:  זה רק לקחת ולהשלים - זה הכול

סיון פדידה:      אנחנו גם דיברנו על העלאת שכר מנהל מחלקת הנוער, וגם פה צריך לעבוד עבודה

סיון פדידה:  זה חלק שני

סיון פדידה:  יש להשלים כמובן עם הפרופסיה של מדריכי נוער כי הוא אומר שאין לו אנשים

סיון פדידה:  האנשים האלה צריך תגמול מתאים, ושהמקצוע הזה יהיה יוקרתי ושהוא יילמד במוסדות האקדמאיים

סיון פדידה:       תודה רבה

סיון פדידה:  ותודה גם לשלטון המקומי ולמשרד החינוך, שבאמת היה שם

סיון פדידה:  כולם מבינים את החשיבות

סיון פדידה:  שימו לב למה שקורה

סיון פדידה:  ארגונים ועמותות - פתאום כולם מדברים על חינוך בלתי פורמלי

סיון פדידה:  פתאום זה התוכניות וזה נושאים

סיון פדידה:  זה קורה בגלל שעשינו עבודה יפה בשטח, ואני מרשה לעצמי לומר

סיון פדידה:  אנשים מדברים על החינוך הבלתי פורמלי ועל החינוך המעצים, וכולם מבינים עכשיו את החשיבות שבכך

סיון פדידה:  זה הזמן, אל תחכו

סיון פדידה:  תודה

יוסף טייב: תודה רבה

יוסף טייב:       אלירן מאור יהודה, בבקשה

אלירן אליה:   אני אלירן, סגן ראש עיריית אור יהודה

אלירן אליה:  אני הממונה על החינוך הבלתי פורמלי

אלירן אליה:  תודה באמת על הדיון החשוב הזה

אלירן אליה:  אני כול כך מאמין בחינוך הבלתי פורמלי

אלירן אליה:  החינוך המודרני של הבוקר, ואני לא מכליל, הוא בעיקר מפתח את האינטלקט, את המוח, עובדות, אינפורמציות, והחינוך הבלתי פורמלי הוא זה שמשלים

אלירן אליה:  הוא מפתח את האינטליגנציה של הילדים, בני הנוער והצעירים שלנו, ושהם יחשבו גם מהראש, וזה חשוב, אבל גם מהלב

אלירן אליה:  כשהייתי מורה, אף פעם לא לימדתי את התלמידים שלי מה לחשוב, אלא תמיד איך לחשוב

אלירן אליה:  נאמר פה המון על החינוך הבלתי פורמלי וסביב הדבר הזה

אלירן אליה:  על כן, תודה רבה על הדיון

אלירן אליה:       אני קראתי את הרפורמה, ואני רוצה להעיר הערה כי לנו, באור יהודה, יש כן תקנים

אלירן אליה:  אנחנו אגף נוער בצעירים

אלירן אליה:  זה לא העניין, העניין הוא שאני רואה בישיבות, וגם בוועדות כוח אדם, שאני מנהל, שהדרישה היא לתואר, אדוני היושב ראש, והחקיקה של הרכז והמדריך היא מאוד קשה בחוק

אלירן אליה:  זה מאוד מאוד מאוד מאתגר להביא אנשים עם תואר אנשים לתפקידים כאלה

אלירן אליה:  בישראל מסיימים תארים בגילאי 26 - 28, וזה מאוד מאוד מאתגר ובלתי אפשרי לגייס אותם לעבודה בשכר של 7,000 שקל ברוטו

אלירן אליה:  יש אנשים מצוינים שאין להם תואר, אבל הם עם תעודות ממוזיקה ומחול ומקצועות אחרים, וכן אפשר להגדיר אותם כרכזים וכמדריכים

אלירן אליה:  אני בעד תואר, וזה חשוב

אלירן אליה:  אבל זה מאוד מאתגר לגייס אנשים בעלי תואר בשכר של 7,000 שקלים, בני 27 -28, כשהשעות הן גם שעות לילה

אלירן אליה:  יש לנו תקנים, אבל צריך להגדיל את השכר

אלירן אליה:      שנית, אני כן בעד דיפרנציאלי

אלירן אליה:  אני לא פוחד מהמילה הזאת

אלירן אליה:  זה חשוב, ואני חושב שזה נכון לתקצב רשויות עם מעמד סוציו-אקונומי נמוך יותר

אלירן אליה:  תודה רבה

יוסף טייב:   תודה רבה

קריאה:   אם לא הייתי בעד, לא הייתי אומרת שאני בעד

יוסף טייב:   יעל, בבקשה

יעל נזרי: קודם כול, אנחנו מברכת על ההתקדמות אליה הגענו

יעל נזרי:  אני מאוד מברכת על המעמד הזה

יעל נזרי:  וכמובן שאני מברכת, קודם כול, את המנהל החדש שלנו

יעל נזרי:  אני חושבת שאנחנו נצעד קדימה כבר מכאן

יעל נזרי:  מאיר, תודה רבה לך

יעל נזרי:  אתה ממש נחוש על העניין הזה, ולנו זה עושה טוב

יוסף טייב:   הוא מעצים גם מחוץ לכנסת

יעל נזרי:   תאמין לי, הוא מעצים גם אותנו מאילת ועד קריית שמונה

יעל נזרי:  יש להסתכל על חוסר התקצוב וחוסר החוקיות שבעניין הזה

יעל נזרי:  זה עדיין לא יושב בחוק, אבל צריך להסתכל על זה כחובה, כחובת המדינה, לעשות את זה

יעל נזרי:  אני גדלתי בעתלית ונהייתי רכזת נוער, מנהלת יחידת נוער, כמו כל אחד שיושב פה, והיום אני מפקחת ארצית על העניין הזה

יעל נזרי:  זה היה החלום שלי להגיע למקום הזה ולהשפיע על העניין הזה שמישהו יראה את מחלקות הנוער

יעל נזרי:  אבל כשאתה אומר מחלקת נוער ואתה מתייחס לזה ברשות, אז כשהייתי תלמידה והלכתי לבית ספר כל יום, היה לי בית בבוקר

יעל נזרי:  אני רוצה להגיד לכולם שכל אחד מהחבר'ה האלה מנהל בית ברשות

יעל נזרי:  אבל הוא מנהל אותו לבד, וברוב המקרים הוא לגמרי הורה חד-הורי, בלי צוות, להרבה ילדים, והוא אחראי להם

יעל נזרי:  והמקום הזה צריך לתת בדיוק את הדבר שכל המדינה בעת הזו מדברת עליו, והוא ביטחון

יעל נזרי:  כי כל ילד, כפי שאמר הרב קרליבך, לא אני, צריך מבוגר אחד משמעותי שיאמין בו

יעל נזרי:  אורטל מנהלת בקריית ביאליק, אבל היא לא רואה את כל בני הנוער אצלה

יעל נזרי:  אבל אם אנחנו נלך לתקנון הזה שיהיה מדריך ושיהיה רכז, אז נוכל לראות שם כל אחד בצרכים שלו, ונוכל לגדל אותו למקומות שבהם נמצאים בני הנוער

יעל נזרי:       כשמדברים על ארגונים ותנועות נוער, אז מחלקת הנוער היא הפלטפורמה עבורם לעבוד שם

יעל נזרי:  וכשמדברים על עוד NGO שנמצאים בתוך הרשויות, אז ה- NGO האלה נמצאים בפלטפורמה אצל מנהלי מחלקות הנוער, והם מאפשרים להם לעבוד שם

יעל נזרי:  אז בואו ניתן למנהלי מחלקות נוער

יעל נזרי:       דיבר פה ד"ר שי פרוכטר, והוא דיבר ממש גדולות

יעל נזרי:  הוא אחד האנשים הראשונים שמחבר את הקשר הזה בין החינוך לחינוך הבלתי פורמלי, ומייצר כל הזמן רצף חינוכי

יעל נזרי:  כי כשהוא מדבר עם אורטל כל הזמן, הוא מדבר איתה על: בואי נעשה ביחד

יעל נזרי:  בואי נראה את משה, וזה לא משנה אם משה לומד באורט איקס בבוקר

יעל נזרי:  אני אראה אותו בערב יחד איתך, ויהיה לו חינוך חברתי אישי

יעל נזרי:  ואני כל הזמן מדברת על הדבר הזה שקוראים לו "תח"י" - תוכנית חברתית ייחודית, לכל נער ונערה בישראל

יעל נזרי:  וזאת חובת המדינה

יעל נזרי:  זה לא משהו שצריך לבקש אותו משנת 2011, כשקודם החוק, ועד היום

יעל נזרי:  בואו נעשה את זה כבר

יעל נזרי:  חבל לנו

יעל נזרי:  תודה

יוסף טייב: תודה רבה

יוסף טייב:  האמת, קשה לי לסגור את הדיון הזה

יוסף טייב:  הייתי ממשיך עוד, אבל יש לי היום לחץ אטומי, ואני עוד צריך להגיע לצפון

יוסף טייב:      הוועדה מודה לכל המשתתפים בדיון, ובפרט ליוזם הדיון, חבר הכנסת לשעבר, סגן השר, מאיר יצחק הלוי

יוסף טייב:  נפגשנו מספר פעמים, ואני יכול להגיד לך שיצאתי עם עוצמות מהפגישה האחרונה שלנו

יוסף טייב:  אני גם אגיד על השולחן שאנחנו טוחנים את הסיפור הזה עוד כשהיית בכנסת

יוסף טייב:  לדעתי, אפילו אולי מעל שנה

יוסף טייב:  סיון התחילה להגיד, ואני רוצה לומר שזה נכון ששמונה מטרות מתוך 13 ממטרות החינוך הממלכתי הן מהבלתי פורמלי

יוסף טייב:  ולכן, אני חושב שהנושא צריך להפוך להיות נושא אינטגרלי

יוסף טייב:  אני בעד החלפת השם מבלתי פורמלי, ואתה תחליטו לאיזה שם

יוסף טייב:  הכותרת "מעצים" היא מקסימה, אבל אני לא קובע יתד

מאיר יצחק הלוי:   במטה המשרד אישרו את זה כבר בזמנו

יוסף טייב:   בסדר גמור - זו הנקודה הראשונה

יוסף טייב:       הוועדה שולחת תנחומים למשפחות החללים, מאחלת רפואה שלמה לפצועים, ומתפללת ומקווה לשיבתם המהירה לשלום של כלל החטופים והחיילים

יוסף טייב:  הוועדה מאחלת הצלחה לעסקת השבויים המתגבשת, ככל שתהיה

יוסף טייב:       הוועדה רשמה לפניה בסיפוק את הודעת שר האוצר של אתמול, שלא יתקיים קיצוץ בחינוך הבלתי פורמלי, בתנועות הנוער, בארגוני הנוער, והוועדה כמובן תעקוב על מנת לוודא שהדבר אכן יתקיים

יוסף טייב:       החינוך הפורמלי הוא חשוב, אבל החינוך הבלתי פורמלי חשוב לא פחות, ואולי גם יותר

יוסף טייב:  הוא מביא את בני הנוער לפעילות חיובית, לתרומה, להעצמה, לעזרה לאחר, והוא הגורם הראשון במעלה לצמצום פערים בין כל שכבות החברה במלוא הקשת הישראלית

יוסף טייב:  המצב היום הוא הזדמנות מצוינת להרחבת פעילות זו

יוסף טייב:       הוועדה רשמה לפניה את הודעת משרד החינוך שאכן המשרד מתכוון לנסות להגדיל את החינוך הבלתי פורמלי ויש כוונה להשקיע יותר משאבים לכך, תוך גם העמדת תקנים לצורך העניין, כמובן ככל שזה יתאפשר בפן התקציבי, ואנחנו כוועדה נדחוף את הנושא

יוסף טייב:        הוועדה קוראת להשתמש שימוש רב תכליתי במבני החינוך, ואכן גם לבנות מבנים בצורה שיתאימו לרב תכליתיות

יוסף טייב:       הוועדה קוראת לקיים את תקנים, למנחים, מדריכים, ברשויות המקומיות, שינחו וינהלו את החינוך הבלתי פורמלי כדי לנתב את בני הנוער לפעילויות חיוביות, תרומות - דבר שימנע מהם פעילויות אחרות, ביניהן פעילויות שליליות

יוסף טייב:  בכדי להעצים את החינוך הבלתי פורמלי, הוועדה תקדם את תיקון הצעת חוק הרשויות המקומיות, שתיתן מענה כמובן להוספת רכזי ומדריכי נוער ברשויות בנושאי הליבה, המנהיגות, פנאי, פנאי איכותי, ועוד ועוד, לפי הצורך ולפי צורכי הרשות

יוסף טייב:       מאיר, לקח לי זמן להניע

יוסף טייב:  אבל מי שמכיר אותי יודע שכשאני מניע, אז זהו - הקטר יצא לדרך, הרכבת לא עוצרת

יוסף טייב:  גור, אנחנו נעבוד יחד בשיתוף פעולה

יוסף טייב:  נגייס את השר

יוסף טייב:  היו לי כבר שיחות ראשוניות עם השר על סיפור הזה, ואנחנו צועדים קדימה

מאיר יצחק הלוי:   נפלה בחלקך זכות ענקית

יוסף טייב:   זכות שהיא גם חובה

מאיר יצחק הלוי:   באמת באמת זכות ענקית אולי להוביל פה מהלך פורץ דרך, שיחזיר עטרה ליושנה

מאיר יצחק הלוי:  תודה רבה לך

יוסף טייב:    תודה רבה, אני נועל את הדיון